open-index/open-wikipedia-markdown huggingface dataset:
വണ്ടലൂർ

തമിഴ്‌നാട്ടിൽ ചെന്നൈക്ക് തെക്കുള്ള ഒരു മനുഷ്യവാസ കേന്ദ്രമാണ് **വണ്ടലൂർ**. ചെന്നൈ നഗരത്തിലേക്കുള്ള പ്രവേശന കവാടവും ചെങ്കൽപേട്ട് ജില്ലയിലെ ഒരു താലൂക്കുമാണ് വണ്ടലൂർ. അരിങ്യർ അണ്ണാ മൃഗശാല ഇവിടെയാണ് സ്ഥിതി ചെയ്യുന്നത്. ചെന്നൈ സബർബൻ റെയിൽവേ ശൃംഖലയിലെ വണ്ടലൂർ റെയിൽവേ സ്റ്റേഷനാണ് ഈ പ്രദേശത്തിന് റെയിൽവേ സേവനം നൽകുന്നത്.

## സ്ഥാനം
ചെന്നൈ നഗരത്തിന്റെ ഒരു പ്രാന്തപ്രദേശമാ/ വണ്ടലൂർ, ചെങ്കൽപേട്ട് ജില്ലയിലെ അതേ പേരിലുള്ള താലൂക്കിന്റെ ഭാഗവും ചെങ്കൽപേട്ട് നിയമസഭാ മണ്ഡലത്തിന്റെയും കാഞ്ചീപുരം ലോക്സഭാ മണ്ഡലത്തിന്റെയും ഭാഗവുമാണ്.

## അവലംബം
വർഗ്ഗം:ചെന്നൈ
എന്തരോ മഹാനുഭാവുലു

ത്യാഗരാജ സ്വാമികളുടെ ഘനരാഗ പഞ്ചരത്നകൃതികളിൽ ശ്രീരാഗത്തിലും ആദിതാളത്തിലും ചിട്ടപ്പെടുത്തിയ ഒരു കീർത്തനമാണ് എന്തരോ മഹാനുഭാവുലു. ഷഡ്കാല ഗോവിന്ദമാരാരെ പ്രകീർത്തിച്ചാണു ഇതെഴുതിയതെന്നു ഒരു ഐതിഹ്യമുണ്ട്. 
## വരികൾ
;ലഘുചിത്രം|പഞ്ചരത്ന കൃതികളുടെ ആലാപനം


;പല്ലവി
എന്ദരോ മഹാനുഭാവുലു-അന്ദരികി വന്ദനമു
;അനുപല്ലവി
ചന്ദ്ര വദനുനി-അന്ദ ചന്ദമുനു
ഹൃദയ-അരവിന്ദമുന ജൂചി
ബ്രഹ്മാനന്ദമു-അനുഭവിഞ്ചു വാരു
;ചരണം
സാമ ഗാന ലോല മനസ്സിജ ലാവണ്യ
ധന്യ മൂർധന്യുലു

മാനസ വന ചര വര സഞ്ചാരമു സലിപി
മൂർത്തി ബാഗുഗ പൊഡഗനേ വാരു

സരഗുന പാദമുലകു സ്വാന്തമു-അനു
സരോജമുനു സമർപ്പണമു സേയു വാരു

പതിത പാവനുഡു-അനേ പരാത്പരുനി ഗുരിഞ്ചി
പരമ-അർത്ഥമഗു നിജ മാർഗ്ഗമുതോനു
പാഡുചുനു സല്ലാപമുതോ
സ്വര ലയ-ആദി രാഗമുലു തെലിയു വാരു

ഹരി ഗുണ മണി-മയ സരമുലു ഗളമുന
ശോഭില്ലു ഭക്ത കോടുലു-ഇലലോ
തെലിവിതോ ചെലിമിതോ കരുണ കൽഗി
ജഗമു-എല്ലനു സുധാ ദൃഷ്ടിചേ ബ്രോചു വാരു

ഹൊയലു മീര നഡലു കൽഗു സരസുനി
സദാ കനുല ജൂചുചുനു പുലക ശരീരുലൈ
ആനന്ദ പയോധി നിമഗ്നുലൈ
മുദംബുനനു യശമു കല വാരു

പരമ ഭാഗവത മൌനി വര ശശി
വിഭാ-കര സനക സനന്ദന
ദിൿ-ഈശ സുര കിംപുരുഷ കനക കശിപു
സുത നാരദ തുംബുരു
പവന സൂനു ബാല ചന്ദ്ര ധര ശുക
സരോജ ഭവ ഭൂ-സുര വരുലു
പരമ പാവനുലു ഘനുലു ശാശ്വതുലു
കമല ഭവ സുഖമു സദാ-അനുഭവുലു ഗാക

നീ മേനു നാമ വൈഭവംബുലനു
നീ പരാക്രമ ധൈര്യമുല
ശാന്ത മാനസമു നീവുലു-അനു
വചന സത്യമുനു രഘുവര നീയെഡ
സദ്ഭക്തിയു ജനിഞ്ചകനു ദുർമ്മതമുലനു
കല്ല ജേസിന-അട്ടി നീ മദിനി-
എരിംഗി സന്തസമ്പുനനു ഗുണ
ഭജന-ആനന്ദ കീർത്തനമു സേയു വാരു

ഭാഗവത രാമായണ ഗീത-ആദി
ശ്രുതി ശാസ്ത്ര പുരാണപു
മർമ്മമുലനു ശിവ-ആദി ഷണ്മതമുല
ഗൂഢമുലനു മുപ്പദി മുക്കോടി
സുര-അന്തരംഗമുല ഭാവമ്പുലനു-
എരിംഗി ഭാവ രാഗ ലയ-ആദി സൌഖ്യമുചേ
ചിരായുവുൽ കല്ഗി നിരവധി സുഖ-ആത്മുലൈ
ത്യാഗരാജ-ആപ്തുലൈന വാരു

പ്രേമ മുപ്പിരികൊനു വേള
നാമമു തലചേ വാരു
രാമ ഭക്തുഡൈന ത്യാഗരാജ
നുതുനി നിജ ദാസുലൈന വാരു

## അവലംബം

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:രാഗം:ശ്രീ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ‎
വർഗ്ഗം:പഞ്ചരത്നകൃതികൾ
വർഗ്ഗം:ശ്രീരാഗത്തിൽ ചിട്ടപ്പെടുത്തിയ കൃതികൾ
റിഹാന

ഒരു ബാർബഡിയേൻ ഗായികയും ഗാനരചയിതാവുമാണ് **റോബിൻ റിഹാന ഫെന്റി** എന്ന **റിഹാന**.(ജനനം: ഫെബ്രുവരി 20 1988).

20 കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടുള്ള റിഹാന ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരികളിൽ ഒരാളാണ്. ബിൽബോർഡ് ഹോട്ട് 100 ചാർട്ടിൽ പതിനാല് ഒന്നാം സ്ഥാനത്ത് എത്തിയ ഗാനങ്ങൾ ഏറ്റവും വേഗത്തിൽ കൈവരിച്ച കലാകാരിയാണ്.. തന്റെ സംഗീത ജീവിതത്തിനിടയിൽ 8 ഗ്രാമി, 12 അമേരിക്കൻ സംഗീത പുരസ്കാരം അടക്കം നിരവധി പുരസ്കാരങ്ങൾ നേടിയിട്ടുണ്ട്. ഫോബ്സ് മാഗസിനും ടൈം മാഗസിനും റിഹാനയെ യഥാക്രമം തങ്ങളുടെ ലോകത്തിലെ ഏറ്റവും ശക്തരായ സെലിബ്രിറ്റികളുടെ പട്ടികയിലും ലോകത്തിലെ ഏറ്റവും സ്വാധിനമുള്ള 100 വ്യകതികളുടെ പട്ടികയിലും ഉൾപ്പെടുത്തിയിട്ടുണ്ട് 

## ആദ്യകാലം
റോബിൻ റിഹാന ഫെന്റി 1988 ഫെബ്രുവരി 20 ന് ബാർബഡോസിലെ സെന്റ് മൈക്കിളിൽ ജനിച്ചു. ഒരു കണക്കെഴുത്തുകാരിയായ മോണിക്ക (മുമ്പ്, ബ്രെയ്ത്ത്വൈറ്റ്), പണ്ടകശാലാ മേൽനോട്ടക്കാരൻ റൊണാൾഡ് ഫെന്റി എന്നിവരുടെ പുത്രിയായിരുന്നു അവർ. റോറെ, രാജാദ് ഫെന്റി എന്നീ സഹോദരങ്ങളും  പിതാവിന്റെ മുൻ ബന്ധങ്ങളിൽ നിന്ന് വ്യത്യസ്ത അമ്മമാർക്ക് ജനിച്ച രണ്ട് അർദ്ധസഹോദരിമാരും ഒരു അർദ്ധസഹോദരനും അവർക്കുണ്ട്. ബ്രിഡ്‌ജ്ടൗണിലെ മൂന്ന് ബെഡ്‌റൂമുള്ള ബംഗ്ലാവിൽ വളർന്ന അവൾ തെരുവിലെ ഒരു തട്ടുകടയിൽ പിതാവിനൊപ്പം വസ്ത്രങ്ങൾ വിറ്റിരുന്നു. പിതാവിന്റെ മദ്യപാനവും കൊക്കെയ്ൻ ആസക്തിയും അവളുടെ ബാല്യകാലത്തെ വളരെയധികം ബാധിച്ചിരുന്നതോടൊപ്പം ഇത് മാതാപിതാക്കളുടെ ദാമ്പത്യജീവിതത്തിലെ താളപ്പിഴകൾക്കും കാരണമായി. മാതാവിനെ ശാരീരികമായി ഉപദ്രവിക്കാറുണ്ടായിരുന്ന പിതാവിന്റെ അടിപിടികൾ‌ ശമിപ്പിക്കുന്നതിന് റിഹാന ശ്രമിക്കുമായിരുന്നു.

## അവലംബം

വർഗ്ഗം:1988-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ജീവന്തി

മരങ്ങളിലൊക്കെ കയറിപ്പോകുന്ന ഒരു വള്ളിച്ചെടിയാണ് **ജീവന്തി**. . ഹിമാലയത്തിന്റെ താഴ്വരയിലുള്ള ഉത്തർപ്രദേശിലും പഞ്ചാബിലും കടൽനിരപ്പിൽ നിന്നും 900 മീറ്റർ ഉയരമുള്ള ഡക്കാൻ, കേരള പ്രദേശങ്ങളിലും ഇത് കാണുന്നു. മൗറീഷ്യ, ശ്രീലങ്ക, മഡഗാസ്കർ എന്നിവിടങ്ങളിലും വളരുന്ന ജീവന്തി വളരെ പ്രധാനപ്പെട്ട ഒരു ആയുർവേദഔഷധമാണ്.
**കുറിനിൽ, കുറിങ്ങിനിൽ** എന്നെല്ലാം പേരുകളുണ്ട്

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ഫ്ലവേഴ്‌സ് ഓഫ് ഇന്ത്യയിൽ

* 
* 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വടക്കുംതല

കൊല്ലം ജില്ലയിലെ കരുനാഗപ്പള്ളി താലൂക്കിലെ ഒരു ഗ്രാമമാണ് **വടക്കുംതല**.

## സെൻസസ് വിവരങ്ങൾ

## അവലംബം

[[വർഗ്ഗം:കൊല്ലം ജില്ലയിലെ കരുനാഗപ്പള്ളി താലൂക്കിലെ പന്മന പഞ്ചായത്തിലെ അതി മനോഹരമായ ഒരു ഗ്രാമമാണ് വടക്കുംതല വടക്കുംതലക്ക് മാറ്റ്കൂട്ടുന്നത് വടക്കുംതല മുസ്ലീംജമാഅത്ത് എന്നറിയപ്പെടുന്ന പുണ്യപുരാതനമായ മസ്ജിദാണ് നനാ ജാതി മതസ്ഥരും തിങ്ങിപ്പാർക്കുന്നഒരിടം കൂടിയാണ് ഇവിടം പള്ളിക്കലാറിൻ്റെ തീരപ്രദേശമാണിത്
ചോരച്ചീര

തോട്ടങ്ങളിൽ ഒരടിയോളം പൊക്കത്തിൽ പടർന്ന് വളരുന്ന ഒരു കുറ്റിച്ചെടിയാണ് **ചോരച്ചീര**.  ഇലയും തണ്ടും വയലറ്റ് നിറമാണ്. പൂക്കൾ വെള്ള നിറത്തിലുള്ളവയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* 
* 

വർഗ്ഗം:കുറ്റിച്ചെടികൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
10 കൽപ്പനകൾ

***10 കൽപ്പനകൾ*** (ഇംഗ്ളീഷ്: ടെൻ കമാൻറ്മെൻറ്സ്) 2016 നവംബർ 25 നു പുറത്തിറങ്ങിയ, ഡോൺ മാക്സ് സംവിധാനം ചെയ്ത, ഒരു മലയാള സിനിമയാണ്.   അനൂപ് മേനോനും, പ്രശാന്ത് നാരായണനുമാണ് പ്രധാന വേഷങ്ങളിൽ അഭിനയിച്ചത്. മീരാ ജാസ്മിൻ, തമ്പി ആൻറണി, ജോജു ജോർജ്ജ്, കനിഹ എന്നിവരാണ് ഈ സിനിമയിലെ മറ്റ് അഭിനേതാക്കൾ.

## അഭിനയിച്ചവർ
* അനൂപ് മേനോൻ :  ഡേവിസ് ജോർജ്ജ്
* പ്രശാന്ത് നാരായണൻ : വിക്ടർ
* മീരാ ജാസ്മിൻ : ഷാസിയ അക്ബർ
* തമ്പി ആൻറണി
* ജോജു ജോർജ്ജ് : വക്കച്ചൻ
* കനിഹ : സാറ
* ഷെബിൻ ബെൻസൺ
* കവിതാ നായർ : ഏഞ്ചലിൻറെ അമ്മ
* അജയ്
* ജിജി അൻജാനി
* റിറ്റ്സ് ബദിയാനി : ഏഞ്ചൽ
* ബിനു അടിമാലി
* ആനന്ദ് ആറ്റകാൽ

## ഗാനങ്ങൾ
ഈ സിനിമയിലെ ഗാനങ്ങളുടെ സംഗീത സംവിധാനം നിർവ്വഹിച്ചത് മിധുൻ ഈശ്വർ ആണ്. എസ. ജാനകി തന്റെ ഗാനാലാപനം അവസാനിപ്പിച്ചത് ഈ ചിത്രത്തിലെ "അമ്മപ്പൂവിനും" എന്നു തുടങ്ങുന്ന ഗാനം പാടിയാണ്.

വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ബില്ലി സെയിൻ

പ്രശസ്തനായ ഒരു അമേരിക്കൻ നടനും നിർമ്മാതാവുമാണ് **വില്യം ജോർജ് "ബില്ലി" സെയിൻ ജൂനിയർ** (ജനനം 1966 ഫെബ്രുവരി 24). അദ്ദേഹം ഏറെ പ്രശസ്തനായിത്തീർന്നത് ഡെഡ് കാം (1989) ലെ ഹ്യൂഗീ, ദി ഫാന്റം (1996) ലെ കിറ്റ് വാക്കർ/ദി ഫാന്റം, കാൽപ്പനിക ചിത്രമായ ടൈറ്റാനിക് (1997) ലെ കാൽഡൺ ഹോക്ലി, ട്വിൻ പീക്സ് എന്ന നാടകപരമ്പരയിലെ ജോൺ വീലർ എന്നീ വേഷങ്ങളിലൂടെയാണ്.

സെയിനിന്റെ ശ്രദ്ധേയമായ മറ്റു ചലച്ചിത്രങ്ങളാണ് ബാക്ക് ടു ദ ഫ്യൂച്ചർ (1985), ബാക്ക് ടു ദ ഫ്യൂച്ചർ ഭാഗം II (1989), ടൂംബ്സ്റ്റോൺ (1993), ഡെമൺ നൈറ്റ് (1995), സി.ക്യു (2001) എന്നിവ.

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:1966-ൽ ജനിച്ചവർ
ദരി ഭാഷ

അഫ്ഗാനിസ്ഥാനിൽ സംസാരിക്കുന്ന പേർഷ്യൻ ഭാഷയുടെ ഒരു വകഭേദമാണ് **ദരി ഭാഷ** - **Dari language**.
അഫ്ഗാനിസ്ഥാൻ ഔദ്യോഗികമായി അംഗീകരിക്കപ്പട്ട ഭാഷയും 1964 മുതൽ അഫ്ഗാനിസ്ഥാൻ സർക്കാർ പ്രോത്സാഹിപ്പിക്കുന്നതുമായ ഭാഷയാണിത്. അഫ്ഗാൻ പേർഷ്യൻ എന്ന പേരിലും ദരി ഭാഷ അറിയപ്പടുന്നുണ്ട്.
അഫ്ഗാനിസ്ഥാൻ ഭരണഘടന പ്രകാരം അഫ്ഗാനിസ്ഥാന്റെ രണ്ടു ഔദ്യോഗിക ഭാഷകളിൽ ഒന്നാണ് ദരി ഭാഷ. രണ്ടാമത്തേത് പഷ്തു ഭാഷയാണ്. അഫ്ഗാനിസ്ഥാനിൽ ഏറ്റവും വ്യാപകവുമായി സംസാരിക്കപ്പെടുന്ന ഭാഷയാണിത്. ജനസംഖ്യയുടെ 25 ശതമാനം മുതൽ 50 ശതമാനം വരെ ജനങ്ങൾ പ്രാദേശികമായി സംസാരിക്കുന്ന ഭാഷയാണ് ദരി ഭാഷ. അഫ്ഗാനിസ്ഥാന്റെ ഒരു പൊതുഭാഷയായാണ് ഇത് പരിഗണിക്കപ്പെടുന്നത്. ഇറാനിയൻ, അഫ്ഗാനിസ്ഥാൻ പേർഷ്യൻ ഭാഷകൾ പരസ്പരം സുഗ്രാഹ്യമാണ്. പദാവലിയിലും ശബ്ദശാസ്ത്രത്തിലും മാത്രമാണ് പ്രാഥമികമായി വ്യത്യാസം കാണപ്പെടുന്നത്. ആദ്യകാല പുതിയ പേർഷ്യൻ, ദരി പേർഷ്യൻ, ഇറാനിയൻ പേർഷ്യൻ, താജിക് പേലേയാണ്. മദ്ധ്യ പേർഷ്യൻ ഭാഷയുടെ തുടർച്ചയാണിത്. ഔദ്യോഗിക മതപരവും സാഹിത്യപരവുമാണിത്.
## പേരിന് പിന്നിൽ
അറബിക് ഭാഷയിൽ ഉപയോഗിച്ചിരുന്ന ദരി എന്ന പദം പത്താം നൂറ്റാണ്ട് മുതൽ പേർഷ്യൻ ഭാഷയ്ക്ക് ലഭിച്ച ഒരു പേരാണ് ഇത്. 1964 മുതൽ, പേർഷ്യൻ സംസാരിക്കുന്ന അഫ്ഗാനിസ്ഥാനിൽ ഔദ്യോഗികമായ ഒരു പേരാണ് ദരി. അഫ്ഗാനിസ്ഥാനിൽ പേർഷ്യൻ ആധുനിക വകഭേദമായ ദരി ഭരണമേഖല, സർക്കാർ, റേഡിയോ, ടെലിവിഷൻ, അച്ചടി മാധ്യമം എന്നീ മേഖലകളിൽ എല്ലാം ദരി ഭാഷ ഉപയോഗിക്കുന്നുണ്ട്. കാരണം സാധാരണ ജനങ്ങൾക്കിടയിൽ വളരെ സ്വാധീനമുണ്ട്. ഇത് സാധാരണയായി ഫാർസി (പേർഷ്യൻ)ഭാഷയായാണ് കാണുന്നത്.
ചില പാശ്ചാത്യൻ രേഖകളിൽ ഇതിനെ അഫ്ഗാൻ പേർഷ്യൻ എന്നാണ് അറിയപ്പെടുന്നത്.

## ചരിത്രം
ദരി എന്ന പദത്തിന്റെ ഉത്ഭവത്തെ കുറിച്ച് വ്യത്യസ്ത അഭിപ്രായങ്ങൾ നിലവിലുണ്ട്. എന്നാൽ ഭൂരിഭാഗം പണ്ഡിതൻമാരും ദരി എന്ന പദം പേർഷ്യൻ പദമായ ദർ അല്ലെങ്കിൽ ദർബാർ (دربار) എന്ന പദത്തിൽ നിന്നുമാണ് ഉത്ഭവിച്ചതെന്നാണ് വിശ്വസിക്കുന്നത്. ഇതിന്റെ അർത്ഥം **കോർട്ട്** - **കോടതി** എന്നാണ്.
ദരി എന്ന വാക്കിന് യഥാർത്ഥ അർത്ഥം നൽകിയത് ഇബ്‌നു അൽ മുഖഫ്ഫ എന്ന പണ്ഡിതനാണ്. അദ്ദേഹത്തിന്റെ അഭിപ്രായത്തിൽ, ഫാർസി ഭാഷ സംസാരിച്ചിരുന്നത് പുരോഹിതൻമാരും പണ്ഡിതൻമാരുമായിരുന്നു. ഇത് ഫാർസ് ഭാഷയായിരുന്നു. ഇത് മധ്യ പേർഷ്യൻ ഭാഷയായിരുന്നുവെന്ന് വ്യക്തമാണ്. ദരി പോലെ, അദ്ദേഹം പറയുന്നു, ഇത് മദായിൻ നഗരങ്ങളിലെ ഭാഷയായിരുന്നു. ഇത് രാജകൊട്ടാരത്തിൽ സംസാരിച്ചിരുന്ന ഭാഷയായിരുന്നു. ഇങ്ങനെയാണ് കോർട്ട് എന്ന പദവുമായി ഫാർസ് ഭാഷ ബന്ധപ്പെടുന്നത്.
ഒക്‌സ്‌ഫോർഡിലെ തോമസ് ഹൈഡ് എന്ന ഭാഷ പണ്ഡിതനാണ് ആദ്യമായി യൂറോപ്പിൽ ദെരി അല്ലെങ്കിൽ ദരി എന്ന പദം ഉപയോഗിച്ചത്. അദ്ദേഹത്തിന്റെ പ്രധാന കൃതിയായ ഹിസ്റ്റോറിയ റിലിജിയോനിസ് വെറ്റിറം പെർസറിലാണ് (1700) ഈ വാക്ക് ആദ്യം ഉപയോഗിച്ചത്. ദരി അല്ലെങ്കിൽ ദെരി എന്ന വാക്കിന് രണ്ട് അർത്ഥമുണ്ട്. 
കോടതിയിലെ ഭാഷ എന്നതാണ് ഒരു അർത്ഥം. 
സെബാനി ദേരി - സെബാൻ എ ദെരി , സെബാൻ എ ദരി - ദെരി ഭാഷ )
ദരി ചില സമയങ്ങളിൽ അറകി രീതിയിൽ (ഇറാഖി) പേർഷ്യൻ കവിയായ അബു അബ്ദുള്ള ജാഫർ ഇബ്ൻ മുഹമ്മദ് റുദാകി മുതൽ അഫ്ഗാനിസ്ഥാനിലെ സൂഫി പണ്ഡിതനായിരുന്ന നൂറുദ്ദീൻ അബ്ദുർറഹ്മാൻ ജമി വരെയുള്ളവർ ഉപയോഗിച്ച ഒരു കാവ്യ പദമായി  ദരി ഉപയോഗിച്ചിരുന്നു. സ്വരസൗഷ്ഠവമുള്ള ഹിന്ദിയിൽ ദർ എന്ന പദത്തിന് പഞ്ചസാര എന്ന അർത്ഥമുണ്ട്. പാർസി ഭാഷയിൽ ദരി എന്നവാക്കിന് മാധുര്യം  എന്നാണ് അർത്ഥം.

## അവലംബം

വർഗ്ഗം:ഭാഷകൾ
ഡെഡ് കാം (ചലച്ചിത്രം)

1989 ൽ പുറത്തിറങ്ങിയ ഒരു ആസ്ത്രേലിയൻ ചലച്ചിത്രമാണ് **ഡെഡ് കാം**. സാം നീൽ, നിക്കോൾ കിഡ്മാൻ, ബില്ലി സെയിൻ എന്നിവരാണ് ഇതിൽ പ്രധാന വേഷങ്ങൾ ചെയ്തിരിക്കുന്നത്. ചാൾസ് വില്യംസ് 1963 ൽ എഴുതിയ ഇതേ പേരിലുള്ള നോവലിനെ ആസ്പദമാക്കിയാണ് ഈ ചിത്രം നിർമ്മിച്ചിരിക്കുന്നത്. ഗ്രേറ്റ് ബാരിയർ റീഫുകളിൽ വച്ച് ആസ്ത്രേലിയൻ സംവിധായകനായ ഫിലിപ്പ് നോയ്സ് ആണ് ഈ ചിത്രം ഒരുക്കിയിരിക്കുന്നത്.
വർഗ്ഗം:ഹോളിവുഡ് ചലച്ചിത്രങ്ങൾ
സാപ്പൊറൊ

ജപ്പാനിലെ അഞ്ചാമത്തെ വലിയ നഗരവും ഹൊക്കൈഡൊ ദ്വീപിന്റെ തലസ്ഥാനവും ഏറ്റവും വലിയ നഗരവുമാണ് . ഏഷ്യയിലെ ആദ്യ ശീതകാല ഒളിമ്പിൿസ് 1972-ൽ നടത്തിയത് ഇവിടെയാണ്.

## ചരിത്രം

ഐനു ഗോത്രവർഗ്ഗക്കാർ താമസിച്ചിരുന്ന സാപ്പൊറൊ ഗ്രാമത്തിനടുത്ത് ജപ്പാനിലെ മെയ്ജി സാമ്രാജ്യം 1866-ൽ ഒരു കനാൽ നിർമ്മിച്ചു. പുതുതായി വന്ന കുടിയേറ്റക്കാരെ ഉൾപ്പെടുത്തി 1868-ൽ സാപ്പൊറൊ നഗരം ഔദ്യോഗികമായി പ്രഖ്യാപിച്ചു. 1870 മുതൽ 1882 വരെ ഒരു വികസന കമ്മീഷന്റെ മേൽനോട്ടത്തിൽ ഈ നഗരം വളർന്നു. കിഴക്കൻ ഏഷ്യൻ ശൈലിയിൽ നെടുകേയും കുറുകേയുമുള്ള പാതകൾ നഗരത്തെ ചതുരങ്ങളായി തിരിച്ചു.

1918-ൽ ഒരു സ്ട്രീറ്റ്കാർ (ട്രാം) ശൃംഖലയും ഹൊക്കൈഡൊ ഇംപീരിയൽ സർവ്വകലാശാലയും  നിർമ്മിച്ചു. രണ്ടാം ലോകമഹായുദ്ധത്തിന്റെ അവസാന നാളുകളിൽ (1945 ജൂലൈ 14-15) അമേരിക്കൻ വിമാനങ്ങൾ സാപ്പൊറൊയിൽ 889 ടൺ ബോംബുകളിട്ടു. നൂറ്റിത്തൊണ്ണൂറ് പേർ മരിക്കുകയും 78,000 പേർക്ക് വീട് നഷ്ടമാവുകയും ചെയ്തു. നഗരത്തിന്റെ 17.5 ശതമാനം യുദ്ധത്തിൽ കത്തിനശിച്ചു. 1971-ൽ സാപ്പൊറൊ മുനിസിപ്പൽ സബ്വേ തുറന്നു. അടുത്ത വർഷം ശീതകാല ഒളിമ്പിക്സ് സപ്പൊറൊയിൽ നടത്തപ്പെട്ടു.

## കാലാവസ്ഥ
ആഗസ്റ്റ് മാസത്തിലെ ഉയർന്ന താപനില 26.4-ഉം ജനുവരിയിലെ താഴ്ന്ന താപനില -0.6-ഉമാണ്. വർഷം 110 സെന്റീമീറ്റർ മഴയും 596 സെന്റീമീറ്റർ മഞ്ഞും ലഭിക്കുന്നു. നവംബർ മുതൽ ഏപ്രിൽ വരെയാണ് മഞ്ഞ് വീഴുന്നത്. സാപ്പൊറൊയുടെ തെക്ക്, പടിഞ്ഞാറ് ദിക്കുകളിൽ കുന്നുകളുണ്ട്.

## സമ്പദ്ഘടന
വിനോദസഞ്ചാരം, ഐ. ടി. എന്നിവയുൾപ്പെട്ട സേവന മേഖലയാണ് സമ്പദ്ഘടനയുടെ നട്ടെല്ല്. ഭക്ഷണവസ്തുക്കൾ, സ്റ്റീൽ, ലോഹങ്ങൾ, പേപ്പർ, യന്ത്രങ്ങൾ, മദ്യം എന്നിവ നിർമ്മിക്കപ്പെടുന്നു. 2006-ൽ 1.4 കോടി വിനോദസഞ്ചാരികളാണ് സാപ്പൊറൊ സന്ദർശിച്ചത്.

## വിദ്യാഭ്യാസം
ഹൊക്കൈഡൊ സർവ്വകലാശാല, ഹൊക്കൈഡൊ വിദ്യാഭ്യാസ സർവ്വകലാശാല എന്നിവ ദേശീയ നിലവാരമുള്ള വിദ്യാഭ്യാസ കേന്ദ്രങ്ങളാണ്. സാപ്പൊറൊ മെഡിക്കൽ സർവ്വകലാശാലയും സാപ്പൊറൊ സിറ്റി സർവ്വകലാശാലയും സർക്കർ നടത്തുന്നു. സാപ്പൊറൊ സർവ്വകലാശാല, സാപ്പൊറൊ അന്തർദേശീയ സർവ്വകലാശാല, ഫുജി വനിതാ സർവ്വകലാശാല, ഹൊക്കൈഡൊ വൈദ്യശാസ്ത്ര സർവ്വകലാശാല തുടങ്ങിയവ സ്വാശ്രയ വിദ്യാലയങ്ങളാണ്.

## ഗതാഗതം
ബസ്സുകൾക്ക് പുറമേ ഒരു സ്റ്റ്രീറ്റ്കാർ (ട്രാം) പാതയും മൂന്ന് തീവണ്ടി പാതകളും മൂന്ന് രബ്ബർ ടയർ മെട്രോ (സബ്വേ) പാതകളുമുണ്ട്. രണ്ട് വിമാനത്താവളങ്ങളുമുണ്ട്. ഇവയിൽ അന്താരാഷ്ട്ര വിമാനത്താവളം 30 കിലോമീറ്റർ (അതിവേഗ റെയിൽപ്പാതയിൽ 40 മിനിട്ട്) അകലെയാണ്. വിമാനത്താവളത്തിൽനിന്നും ബസ്സുകൾ നഗരത്തിലെ പ്രമുഖ ഹോട്ടലുകളിലേക്ക് ഓടുന്നു.

## കായികം
2001-ൽ നിർമ്മിച്ച സാപ്പൊറൊ ഡോം ആണ് 'ഹൊക്കൈഡോ കൺസഡോൾ സാപ്പൊറൊ' എന്ന ഫുട്ബോൾ ടീമിന്റെയും 'ഹൊക്കൈഡോ നിപ്പോൺ ഹാം ഫൈറ്റേഴ്സ്' എന്ന ബേസ്ബോൾ ടീമിന്റെയും ഹോം ഗ്രൗണ്ട്. 1940-ലെ ശീതകാല ഒളിമ്പിൿസ് സാപ്പൊറൊയിൽ നടത്താൻ ഇരുന്നതാണ്. എന്നാൽ ജപ്പാനും ചൈനയും തമ്മിലുള്ള യുദ്ധം കാരണം ഇത് ഉപേക്ഷിക്കേണ്ടി വന്നു. 1972-ലെ ശീതകാല ഒളിമ്പിക്സ് സാപ്പൊറൊയിൽ നടത്തുകയുണ്ടായി. 2002-ലെ ഫുട്ബോൾ ലോകകപ്പിലെ ചില മത്സരങ്ങളും ഇവിടെ നടന്നു. 2006-ലെ ലോക ബാസ്കറ്റ്ബോൾ ചാമ്പ്യൻഷിപ്പിനും 2007-ലെ സ്കീയിങ് ചാമ്പ്യൻഷിപ്പിനും സാപ്പൊറൊ വേദിയായി. രണ്ട് ഏഷ്യൻ ശീതകാല ഗെയിംസും സാപ്പൊറൊയിൽ നടത്തിയിട്ടുണ്ട്. സാപ്പൊറൊയിൽ വൻ ജനപ്രീതിയുള്ള കായികവിനോദമാണ് സ്കീയിങ്. പല വിദ്യാലയങ്ങളിലും ഇത് ഒരു വിഷയമായിത്തന്നെ പഠിപ്പിക്കുന്നു.

എല്ലാ വർഷവും ഫെബ്രുവരിയിൽ 'മഞ്ഞ് ഉത്സവം' നടത്തുന്നു. രണ്ട് കോടിയോളം ആളുകളാണ് ഇത് കാണാൻ എത്തുന്നത്. മെയ് മാസം ലൈലാക്ക് ഉത്സവവും ആഘോഷിക്കപ്പെടുന്നു.

## അവലമ്പം
പാലേരി (ഗ്രാമം)

കേരളത്തിലെ കോഴിക്കോട് ജില്ലയിൽ സ്ഥിതി ചെയ്യുന്ന ഒരു ഗ്രാമമാണ് **പലേരി**.

## ജനസംഖ്യ
2001-ലെ സെൻസസ് പ്രകാരം പാലേരി ഗ്രാമത്തിൽ 14566 ജനങ്ങൾ നിവസിക്കുന്നു. ഇതിൽ 7141 പുരുഷന്മാരും 7425 സ്ത്രീകളും ആണ്.

## യാത്ര
കൊയിലാണ്ടി നഗരത്തിലെത്തിയാണ് പാലേരിയിലേക്ക് മറ്റ് ദേശങ്ങളിൽ നിന്നും എത്താൻ കഴിയുക. കണ്ണൂർ, കോഴിക്കോട് വിമാനത്താവളങ്ങളാണ് അടുത്തുള്ളവ. കൊയിലാണ്ടി ആണ് സമീപത്തെ തീവണ്ടി നിലയം. 

## സംസ്കാരം
*[[പാലേരിമാണിക്യം ഒരു പാതിരാക്കൊലപാതകത്തിന്റെ കഥ]]* ഈ നാടിന്റെ കഥ പറയുന്ന ഒരു ചലച്ചിത്രം  ആണ്. ടി പി രാജീവൻ എഴുതിയ ഈ പേരിൽ ഉള്ള നോവൽ കമ്യൂണിസ്റ്റ് പ്രസ്ഥാനത്തിന്റെ ഈ ദേശത്തെ വളർച്ച പറയുന്നു. 2009ൽ ഇത് ചലച്ചിത്രം  ആക്കി മാറ്റി.

## പ്രധാനപ്പെട്ട സ്ഥാപനങ്ങൾ

*വടക്കുമ്പാട് ഹയർ സെക്കണ്ടറി സ്കൂൾ
*ജി.എൽ.പി സ്കൂൾ
*എം.എൽ.പി. സ്കൂൾ
*ദാറുസ്സലാം മസ്ജിദ്
*അൽ മദ്റസത്തുൽ ഇസ്ലാമിയ
*മസ്ജിദ് നൂർ
*പാലേരി പുത്തൻ പള്ളി മസ്ജിദ്
*ചങ്ങരോത്ത് സർവ്വീസ് സഹകരണ ബാങ്ക്

## അവലംബം

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ഡെഡ് കാം (വിവക്ഷകൾ)

**ഡെഡ് കാം** എന്ന വാക്കിനാൽ താഴെപ്പറയുന്ന എന്തിനെയും വിവക്ഷിക്കാം.

ഡെഡ് കാം എന്ന സിനിമ.

ചാൾസ് വില്യംസ് രചിച്ച ഡെഡ് കാം എന്ന നോവൽ.
അമ്പത്തൂർ

ചെന്നൈ നഗരത്തിന്റെ വടക്കുള്ള ഒരു അയൽ പ്രദേശമാണ് **അമ്പത്തൂർ**. 2011ൽ ഈ പ്രദേശത്തെ ചെന്നൈ കോർപ്പറേഷന്റെ ഭാഗമാക്കി മാറ്റി. ഏതാണ്ട് 45 ചതുരശ്ര വിസ്തീരണമുള്ള അമ്പത്തൂർ ചെന്നൈയിലെ അതിവേഗം വികസിച്ചുകൊണ്ടിരിക്കുന്ന മനുഷ്യവാസ കേന്ദ്രവും ഉത്പാദന കേന്ദവുമാണ്. അമ്പത്തുർ ഇന്റസ്ട്രിയൽ എസ്റ്റേറ്റ് സ്ഥിതി ചെയ്യുന്നത് ഇവിടെയാണ്. 2011 ലെ കണക്ക് അനുസരിച്ച് ഇവിടുത്തെ ജനസംഖ്യ 466,205 ആണ്.

വർഗ്ഗം:ചെന്നൈ
നേപ്പാൾ ഗഞ്ച്

**നേപ്പാൾ ഗഞ്ച്** ( ), നേപ്പാളിലെ ബാന‍്‍കെ ജില്ലയിലുള്ള ഒരു സബ്-മെട്രോപോളിറ്റൻ പട്ടണമാണ്. ഇന്ത്യയിലെ ഉത്തർപ്രദേശിലെ ബഹ്റയിച്ച് ജില്ലയുടെ സമീപത്തുള്ള തെരായി സമതലത്തിലാണ് പട്ടണം സ്ഥിതി ചെയ്യുന്നത്.  ഈ പട്ടണം ഘൊരാഹി പട്ടണത്തിന് 85 കിലോമീറ്റർ തെക്കു പടിഞ്ഞാറും കൊഹാൽപൂർ പട്ടണത്തിന് 16 കിലോമീറ്റർ തെക്കും ഗുലാരിയ പട്ടണത്തിന്  35 കിലോമീറ്റർ കിഴക്കുമായിട്ടാണ് സ്ഥിതിചെയ്യുന്നത്. നേപ്പാളിലെ വളരെ പുരോഗതി പ്രാപിച്ച പട്ടണങ്ങളിലൊന്നാണിത്.

പട്ടണത്തിൻറെ ഹൃദയഭാഗമായി അറിയപ്പെടുന്ന ധംബോജി ഒരു പ്രധാന ട്രാഫിക് ജംഗ്ഷനാണ്. പട്ടണത്തിലെ വ്യവസായങ്ങളുടെ പ്രധാന കണ്ണിയായ ബീരേന്ദ്ര ചൌക്ക് ഇവിടെയാണ്. അനേകം ബാങ്കുകൾ, പുസ്തക ശാലകൾ, ലോഡ്ജുകൾ, എന്നിവ ഈ പട്ടണത്തിൽ സ്ഥിതി ചെയ്യുന്നു. 24 കിലോമീറ്റർ ദൂരം വരുന്ന സുർഘെട്ട് റോഡ്, കോഹാൽ പൂരിലെ മഹേന്ദ്ര ചൌക്കിൽ നിന്നാരംഭിച്ച് നേപ്പാൾ ഇന്ത്യ അതിർത്തിയിലവസാനിക്കുന്നു.  ഇത് പട്ടണത്തിന് നടുക്കു കൂടി ധംബൊജി ചൌക്ക് വഴി കടന്നു പോകുന്നു. ഇവിടെ റോഡിനു പുഷ്പലാൽ ചോക്ക്, ബി. പി. ചോക്ക് എന്നിങ്ങനെ രണ്ടു പ്രധാന ജംഗ്ഷനുകൾ കൂടിയുണ്ട്. ഇത് റോഡുകളുടെ ഒരു ശൃംഖലയായി രാജ്യത്തെ മറ്റു വ്യാവസായിക, താമസ കേന്ദ്രങ്ങളുമായി ബന്ധിക്കുന്നു. 

ത്രിഭുവൻ ചോക്കിലെ സദർ ലൈനും ഏക്-ലൈനിയും ഫാൻസി കടകൾക്കു പ്രസിദ്ധമാണ്. ഇതിന് ഏതാനും കിലോമീറ്റർ ചുറ്റളവിൽ ജില്ലാഭരണ കേന്ദ്രം, കമ്പിത്തപാൽ ഓഫീസ്, വാർത്താ വിതരണ കേന്ദ്രം പോലുള്ളവ സ്ഥിതി ചെയ്യുന്നു. പട്ടണത്തിലെ മറ്റൊരു പ്രധാന കേന്ദ്രം "ന്യൂ റോഡ്" ആധുനിക ഫാഷൻ കടകൾക്കും ഹോട്ടലുകൾക്കു മറ്റും പ്രസിദ്ധമാണ്. പട്ടണത്തിലെ സിദ്ധാർട്ട് റ്റോളിൽ (ജെയിൽ റോഡ്) ഭേരി സോണൽ ആശുപത്രി, ജില്ല കരകർ ബാങ്കെ, ഭേരി ബിദ്രസാം, രസ്തയ സമാചാർ സമിതി, നേപ്പാൾഗൻജ് നഴ്സിങ് കാമ്പസ്, നേപ്പാൾ ടെലികോം എന്നിവ സ്ഥിതി ചെയ്യുന്നു.

വളരെ വേഗത്തിൽ വളർന്നു വരുന്ന ഒട്ടനവധി പ്രദേശങ്ങൾ അടങ്ങിയതാണ് നേപ്പാൾഗഞ്ച്. പുതിയ താമസക്കാരും വ്യവസായ സംരംഭകരും ഈ വികസിച്ചു കൊണ്ടിരിക്കുന്ന പ്രദേശങ്ങളിലേയ്ക്കു കുടിയേറാൻ താൽപര്യം കാണിക്കാറുണ്ട്.  സമീപകാലത്ത് ഇതൊരു ഐ.റ്റി. സെൻറർ ആയി മാറിക്കൊണ്ടിരിക്കുന്നു. നേപ്പാൾഗഞ്ചിൽ നിന്ന് 16 കിലോമീറ്റർ ദൂരമാണ് സമീപ പട്ടണമായ കോഹാൽപൂരിലേയ്ക്ക്.

## ജനസംഖ്യ
2011 ലെ നേപ്പാൾ സെൻസസ്  അനുസരിച്ച് ഈ പട്ടണത്തിലെ ആകെ ജനസംഖ്യ 73,779 ആണ്. 2001 നു ശേഷം ജനസംഖ്യയിൽ 20 ശതമാനം വളർച്ചയുണ്ടായിട്ടുണ്ട്. പഹാരികൾ നേപ്പാളി ഭാക്ഷ ഉപയോഗിക്കുന്നു. മറ്റു വിഭാഗങ്ങളിലുള്ളവർ നേപ്പാളി ഭാക്ഷ കൂടാതെ ലിങ്വ ഫ്രാങ്കയും ഉപയോഗിക്കുന്നു. തദ്ദേശവാസികളുടെ മാതൃഭാക്ഷ അവാധിയാണ്. ഇത് ജില്ലയിൽ വ്യാപകമായി ഉപയോഗത്തിലുണ്ട്.

## സംസ്കാരവും മതവും
നാനാ ജാതി മതവിഭാഗത്തിൽപ്പെട്ടവർ ഇവിടെ ഇടകലർന്നു ജീവിക്കുന്നു. പട്ടണത്തിലെ പ്രധാന മതങ്ങൾ ഹിന്ദുമതവും ഇസ്ലാം മതവുമാണ്. ജനങ്ങളിൽ ഭൂരിഭാഗമും ഹിന്ദു മതം പിന്തുടരുന്നവരാണ്. ബുദ്ധമതക്കാർ, സിഖുകാർ, ക്രസ്തുമതാനുയായികൾ എന്നിവർ ന്യൂനപക്ഷങ്ങളാണ്. 

## ഭൂമി ശാസ്ത്രം
ഈ പട്ടണം നിലനിൽക്കുന്ന അക്ഷാംശ രേഖാംശങ്ങൾ 28° 3′ 0″ N, 81° 37′ 0″ E ആണ്.

## കാലാവസ്ഥ
നേപ്പാളിലെ ഏറ്റവും ചൂടു കൂടിയ പ്രദേശമാണ് നേപ്പാൾഗൻജ്. ഇവിടെ വേനൽക്കാലത്ത് (ഏപ്രിൽ മുതൽ ജൂൺ വരെ) ചില സമയങ്ങളിൽ താപനില  44&nbsp;°C (104&nbsp;°F) വരെ ഉയരാറുണ്ട്.

നേപ്പാൾഗഞ്ചിൽ രേഖപ്പെടുത്തിയിട്ടുള്ള ഏറ്റവും കൂടിയ ചൂട്  ആണ്. ഇത് സംഭവിച്ചത് 1995 ജൂൺ 16 ആം തീയതിയാണ്. ഏറ്റവും കുറഞ്ഞ താപനില രേഖപ്പെടുത്തിയിട്ടുള്ളത്  ആണ്. ഇത് 2013 ജനുവരി 9 ന് ആയിരുന്നു.

## അവലംബം
വർഗ്ഗം:നേപ്പാൾ
മാദ്ധ്യപൂർ തിമി

**മാദ്ധ്യപൂർ തിമി,** മദ്ധ്യ നേപ്പാളിലെ ബാഗ്മതി സോണിലെ ഭക്തപൂർ ജില്ലയിലുള്ള ഒരു പട്ടണമാണ്. കാഠ്മണ്ഡു താഴ്വരയിലെ, കാഠ്മണ്ഡു, ലളിത്പൂർ, ഭക്തപൂർ എന്നീ പട്ടണങ്ങൾക്കിടയിലാണിതു സ്ഥിതി ചെയ്യുന്നത്. മറ്റ് പഴയ പട്ടണങ്ങളെപ്പോലെ ഈ പട്ടണവും ഉയർന്ന പ്രദേശത്താണ് സ്ഥിതി ചെയ്യുന്നത്. ഈ നഗരം ഉൾക്കൊള്ളുന്ന പ്രദേശത്തിൻറെ ആകെ ചുറ്റളവ്  2 സ്ക്വയർ കിലോമീറ്ററാണ്. ഈ പട്ടണത്തെ ഭരണസൌകര്യത്തിനായി 17 വാർഡുകളായി തിരിച്ചിരിക്കുന്നു. ഈ പട്ടണം 3000 ബി.സി. മുതലുള്ള പ്രാചീന പട്ടണമായിരുന്നു എന്നു കണക്കാക്കപ്പെടുന്നു. മാദ്ധ്യപൂർ സിമി കാഠ്മണ്ഡു പട്ടണത്തിനും ഭക്തപൂർ പട്ടണത്തിനു മിടയിലാണ്. ഈ പട്ടണത്തിനു പേരു ലഭിച്ചത് മറ്റു പട്ടണങ്ങളുടെ മദ്ധ്യഭാഗത്തായതിനാലാണ്. ഈ പട്ടണത്തിൻറ പ്രാചീനകാല നാമം "തെമ്മ്റിഹ്" എന്നായിരുന്നു. 

## ചരിത്രം
പുരാണമനുസരിച്ച് ലിഛാവി രാജാവ് നരേന്ദ്ര ദേവ് തൻറെ ഇളയ മകനായ ബാൽദേവിനെ മാദ്ധ്യപൂരിലുള്ള കൊട്ടാരത്തിൽ  ("തിമി ഡർബാർ" അഥവാ "ലയക്കു")  അധിവസിപ്പിച്ചിരുന്നുവെന്നാണ്. ഇപ്പോൾ അതൊരു ഗവണ്മെൻറ് സ്കൂളായി മാറിയിട്ടുണ്ട്. കൊട്ടാരം ഇക്കാല ഘട്ടത്തിലും ബാൽകുമാരി ദേവിയടെ പ്രധാന ഉപവിഷ്ടസ്ഥലമായി കണക്കാക്കപ്പെടുന്നു.

## ഭൂമിശാസ്ത്രം
ഈ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 27°40′50″N 85°22′55″E ആണ്.

## സന്ദർശന സ്ഥലങ്ങൾ

### ബാൽകുമാരി അമ്പലം

കാഠ്മണ്ഡു താഴ്വരയിലെ ജനങ്ങൾ നാല് ഗണേഷനെയും, നാല് കാളിയെയും, നാല് കുമാരിയെയും, നാല് വരാഹിയെയും, നാല് മഹാലക്ഷിയെയും നാല് ഗംഗയേയും ആരാധിക്കുന്നവരാണ്. നാലു കുമാരികളിൽ ഒന്ന് തിമിയിലെ ബാൽകുമാരിയാണ്. ബാൽകുമാരിയുടെ അമ്പലത്തിന് മൂന്നൂറു വർഷത്തെ പഴക്കം കണക്കാക്കുന്നു. തിമി പട്ടണത്തെ സംരക്ഷിക്കുന്ന മൂർത്തിയായിട്ടാണ് ബാൽകുമാരി ദേവിയെ കണക്കാക്കിയിരിക്കുന്നത്.  അതിനാൽ, തിമിയിലെ ഏറ്റവും പ്രധാന ദേവതയാണ് ബാൽകുമാരി ദേവി. ഈ ദേവിയെ പ്രസാദിപ്പിച്ച ശേഷമാണ് പ്രധാന ആചാരങ്ങളും അനുഷ്ടാനങ്ങളും വിവാഹങ്ളുമൊക്കെ നടത്താറുള്ളത്.

ഇപ്പോഴത്തെ മൂന്നു നിലയുള്ള ബാൽകുമാരി ദേവിയടെ അമ്പലം സ്ഥിതി ചെയ്യുന്ന കെട്ടിടം ഏകദേശം പതിനേഴാം നൂറ്റാണ്ടിൽ നിർമ്മിച്ചതാണ്. ഇഷ്ടിക പാകിയ, ദീർഘചതുരാകൃതിയിലുള്ള സ്ഥലത്താണ് അമ്പലം നില നിൽക്കുന്ന്ത്. ഇതിനു ചുറ്റിലും അനേകം സത്രങ്ങൾ പണിതീർത്തിട്ടുണ്ട്. ഇതേ വളപ്പിൽത്തന്നം ഭൈരവ ദേവൻറേയും വിവിധ ദൈവങ്ങളുടെ ചെറിയ അമ്പലങ്ങളും നിലനിൽക്കുന്നുണ്ട്. 

### മഹാലക്ഷ്മി
കാഠ്മണ്ഡു താഴാവരയിലെ നാലു മഹാലക്ഷിമാരിൽ ഒന്ന് ബോദെയിലെ മാദ്ധ്യപൂർ തിമിയാണ്. മഹാലക്ഷ്മി ഹിന്ദു ദൈവങ്ങളിലെ ധനത്തിൻറെയും അഭിവൃദ്ധിയുടെയും ഭാഗ്യത്തിൻറെയും ദേവതയാണ്. ബോദെയിലെ ആളുകൾ മഹാലക്ഷ്മിയെ അവരുടെ "അജുദെയു" അഥവാ അമ്മ ദൈവമായി കണക്കാക്കുന്നു. ഈ പഗോഡ രീതിയിലുള്ള ഈ രണ്ടുനില ക്ഷേത്രം ബോദെയുടെ മദ്ധ്യഭാഗത്താണ് നിലനിൽക്കുന്നത്. പതിനേഴം നൂറ്റാണ്ടിൽ നിർമ്മിക്കപ്പെട്ടതണ് ഈ ക്ഷേത്രം.   

### തിമി ഡർബാർ (ലയാക്കു)
തിമിയിലെ പുരാതന കൊട്ടാരമാണ് തിമി ഡർബാർ എന്നറിയപ്പെടുന്നത്. ഇവിടെയാണ് രാജാവിൻറെ ഇളയ പുത്രൻ ബാൽദേവ് ജീവിച്ചിരുന്നത്. തിമി പട്ടണത്തിൻറെ ഹൃദയഭാഗത്താണീ കൊട്ടാരം സ്ഥിതി ചെയ്യുന്നത്.  

### മറ്റ് പൈതൃകങ്ങൾ

മദ്ധ്യപൂർ തിമി ക്ഷേത്രങ്ങൾ തിങ്ങി നിറഞ്ഞ ഒരു പട്ടണമാണ്. പല ക്ഷേത്രങ്ങളും പലവിധ ദേവീ ദേവൻമാരുടെ പ്രതിഷ്ടകളാണ്. സിദ്ധികാളി ക്ഷേത്രം, ഡാച്ചിൻ ബരാഹി ക്ഷേത്രം, സുങ്ഗ ടോലെയിലെ ശ്രീ 3 ബിഷ്ണു ബിർ മായി ക്ഷേത്രം, പ്രചണ്ഡ ഭൈരബ് ക്ഷേത്രം, മഛിൻന്ദ്രനാത് ക്ഷേത്രം, ഗണേഷൻറെ വിവിധ ക്ഷേത്രങ്ങൾ എന്നിവ അവയിൽ ഏതാനും ചില പ്രധാന ക്ഷേത്രങ്ങളാണ്. സിദ്ധി ഗണേഷ് ക്ഷേത്രം, നാഗദേശ് ബുദ്ധ ബിഹാർ എന്നിവ മദ്ധ്യപൂർ തിമിയിലെ നാഗദേശിലുള്ള പ്രധാന ക്ഷത്രങ്ങളും വിഹാരങ്ങളുമാണ്. 

## അവലംബം
നിക്കോൾ കിഡ്മാൻ

**നിക്കോൾ മേരി കിഡ്മാൻ** (ജനനം 20 ജൂൺ 1967) ഒരു ആസ്ത്രേലിയൻ - അമേരിക്കൻ അഭിനേത്രിയും ചലച്ചിത്ര നിർമ്മാതാവുമാണ്.. ഒരു അക്കാദമി അവാർഡ്, രണ്ട് പ്രൈം ടൈം എമ്മി അവാർഡുകൾ, അഞ്ച് ഗോൾഡൻ ഗ്ലോബ് അവാർഡുകൾ, ഒരു എസ്.എ.ജി. അവാർഡ്, മികച്ച നടിക്കുള്ള സിൽവർ ബീയർ അവാർഡ് എന്നിവയുൾപ്പെടെ നിരവധി അവാർഡുകൾ ലഭിച്ചിട്ടുണ്ട്.
## അവലംബം

## ബാഹ്യ ലിങ്കുകൾ

* 
* 
* 
* 
* 
* 
* 
* 
* Nicole Kidman's charity work 
* 

വർഗ്ഗം:ഹോളിവുഡ് ചലച്ചിത്ര നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1967-ൽ ജനിച്ചവർ
ആനക്കൽ

ബളാൽ വില്ലേജിൽ ഉൾപ്പെടുന്ന ഒരു ചെറിയ പ്രദേശം ആണ് ആനക്കൽ . ചെറിയാനക്കാൽ ,ആനക്കൽ  എന്നിങ്ങനെ അറിയപ്പെടുന്നു . പൂടംകല്ല് ,രാജപുരം / കള്ളാർ ,ബളാൽ /വെള്ളരിക്കുണ്ട്  എന്നിവ അടുത്തുള്ള പ്രധാന സ്ഥലങ്ങളാണ്.  മംഗലാപുരത്തേക്ക് ഇതുവഴി കെ സ് ർ ടി സി ബസ് സർവീസ് നടത്തുന്നു .കൂടാതെ കാഞ്ഞങ്ങാട് ജാനകിയ ബസ് സർവീസ് നടത്തുന്നു .

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഡെഡ് കാം (നോവൽ)

ചാൾസ് വില്യംസ് 1963 ൽ രചിച്ച ഒരു നോവലാണ് **ഡെഡ് കാം**. ഫിലിപ്പ് നോയ്സ് സംവിധാനം ചെയ്ത് 1989 ൽ പുറത്തിറങ്ങിയ ഡെഡ് കാം ഈ നോവലിനെ അടിസ്ഥാനമാക്കിയുള്ളതാണ്.

വർഗ്ഗം:ഇംഗ്ലീഷ് നോവലുകൾ
ജനക്പൂർ

ലഘുചിത്രം|ജനക്പൂരിൽ എഴുപതിലേറെ കുളങ്ങളുണ്ട്. ഇവയിൽ ഏറ്റവും പ്രധാനപ്പെട്ട ഗംഗാസാഗർ കുളമാണ് ചിത്രത്തിലുള്ളത്.
**ജനക്പൂർ** ( )  ജനൿപുർധം, പ്രാചീന മിഥില എന്നും അറിയപ്പെടുന്നു. () നേപ്പാളിലെ ജനക്പൂർ സോണിലുള്ള ധനുസ ജില്ലയിലെ ഒരു പട്ടണമാണ്. പഴയ വിദേഹ രാജ്യത്തിൻറെ തലസ്ഥാനവുമായിരുന്നു ഇത്. നേപ്പാളിൻറ തലസ്ഥാനമായ കാഠ്മണ്ഡുവിന് 123 കിലോമീറ്റർ (76 മൈൽ) തെക്കുകിഴക്കായിട്ടാണ് ഈ പട്ടണം നിലനിൽക്കുന്നത്. ജനക്പൂരിലെ ജനസംഖ്യ രണ്ടായിരത്തി പതിനഞ്ചിലെ സെൻസസ് പ്രകാരം 169,287 ആണ്. ജനക്പൂർ ഒരു ടൂറിസ്റ്റ് കേന്ദ്രവും ഹിന്ദുമതവുമായി ബന്ധപ്പെട്ട ഒരു തീർത്ഥാടനകേന്ദ്രവുമാണ്. ശ്രീരാമ ദേവൻറെ സഹധർമ്മിണിയായിരുന്നു സീതാദേവിയുടെ ജനനസ്ഥലമാണീ പട്ടണം. ജനക്പൂരിൽ നിന്ന് ഇന്ത്യയിലേയ്ക്ക് നേപ്പാൾ റെയിൽവേയുടെ ട്രെയിൻ സർവ്വീസ് നിലവിലുണ്ട്.

## ചരിത്രം

ജനക്പൂർ മണ്ഡലം (ജനക് പൂർ അഞ്ചൽ) ചരിത്രപരമായി മിഥിലാഞ്ചൽ ആണ്. ഇവിടെയാണ് പ്രാചീന മൈഥിലി സംസ്കാരം ഉടലെടുത്തത്. ഛാത് പൂജയുടെ ഉൽപ്പത്തി സ്ഥാനവും മൈഥിലി ഭാക്ഷ, ലിപി എന്നിവയും രൂപപ്പെട്ടത് ഈ പട്ടണത്തിലാണ്. 

ബി.സി. ഒന്നാം ശതകത്തിലെ രേഖയായ "ശതപത ബ്രാഹമണ" യിലെ വിവരങ്ങൾ പ്രകാരം, മൈഥിലിയിലെ രാജാവായിരുന്ന മാധവ വിദേഘ, തൻറെ ആചാര്യനായിരുന്ന ഗോതമ രഹുഗണ നയിച്ചതനുസരിച്ച് സദനിര നദി (ഗന്ദകി) കുറുകെ കടക്കുകയും, അദ്ദഹം എത്തിച്ചേർന്ന പ്രദേശത്ത് ആദ്യത്തെ തെക്കൻ ഏഷ്യൻ രാജ്യമായ വിദേഹ സ്ഥാപിച്ചുവെന്നുമാണ് വിശ്വസിക്കപ്പെടുന്നത്. സ്ഥാപിക്കപ്പെട്ട രാജ്യത്തിൻറെ തലസ്ഥാമായിരുന്നു ജനക്പൂർ.  ഈ സംഭവങ്ങള ഋഗ്വേദ കാലഘട്ടത്തിലാണ് സംഭവിച്ചതെന്നു വിശ്വസിക്കപ്പെടുന്നു. 

ഹിന്ദു പുരാണമായ രാമായണത്തിൽ നിന്നാണ് ജനക്പൂരിനെക്കുറിച്ചുള്ള അറിവുകൾ കൂടുതൽ വ്യക്തമായി അറയുവാൻ സാധിക്കുന്നത്. ഇതിൽ ശ്രീരാമ ചന്ദ്രൻറ ഭാര്യയായിരുന്ന സീതാദേവി (ജാനകി) ഈ വിദേഹ രാജ്യത്തെ രാജകുമാരിയായിരുന്നു. അവരുടെ പിതാവ് വിദേഹ രാജാവായിരുന്ന ജനക മഹാരാജാവായിരുന്നു.  ഒരു ഉഴവു ചാലി‍ൽ ഭൂമിദേവിയുടെ പുത്രിയായി കണ്ടെത്തിയ ശിശുവിനെ ജനകമഹാരാജൻ തൻറെ മകളായി വളർത്തിയെന്നാണ് ഐതിഹ്യം. മകൾക്ക് രാജാവ് സ്വയം വരം നിശ്ചയിക്കുകയും എത്തിയ രാജകുമാരന്മാരിൽ ആർക്കാണോ പവിത്രമായ ശൈവചാപം ഖണ്ഡിക്കാൻ സാധിക്കുന്നത്, അയാൾ‌ക്കു മകളെ സ്വയംവരം ചെയ്തു കൊടുക്കുന്നതാണെന്നു പ്രഖ്യാപിക്കുകയും ചെയ്തു.  അനേകം രാജകുമാന്മർ പരാജയപ്പെട്ടു പിന്മാറുകയും അവസാനം അയോദ്ധയിലെ രാജകുമാനായ രാമൻ വിജയിക്കുകയും സീതയെ പാണീഗ്രഹണം ചെയ്യുകയും ചെയ്ത്തു. ലോകത്തൊട്ടാകെയുള്ള ഹിന്ദുമതവിശ്വാസികളുടെ തീർത്ഥാടന കേന്ദ്രമാണ് ജാനകിപൂർ

ഇതു കൂടാതെ ബുദ്ധമത സ്ഥാപകനായിരുന്നു ഗൌതമബുദ്ധനും ജൈനമതത്തിലെ ഇരുപത്തിനാലാമത്തെ തീർത്ഥങ്കരനായിരുന്ന വർദ്ധമാന മഹാവീരനും ഈ പ്രദേശത്തു ജീവിച്ചിരുന്നു എന്നു വിശ്വസിച്ചിരുന്നു.

## ഭൂമിശാസ്ത്രം

ജനക്പൂർ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ,  26° 43′ 43″ N, 85° 55′ 30″ E ആണ്. ഹിമാലയ പർവ്വത നിരകളുടെ താഴ്വരയിലാണ് ഈ പട്ടണം സ്ഥിതിചെയ്യുന്നത്. ജാനകിപൂരിനെ ചുറ്റിയൊഴകുന്ന നദികൾ ദുധ്മതി, ജലാദ്, റാറ്റൊ, ബലാൻ, കമല എന്നീ നദികളാണ്. അനേകം അമ്പലങ്ങൾ കൊണ്ടും കുളങ്ങൾ കൊണ്ടും പ്രസിദ്ധമാണ് ഈ പട്ടണം. 

## കാലാവസ്ഥ
ജനക്പൂരിൽ ആറ് കാലാവസ്ഥകൾ ഒരുപോലെ അനുഭവിക്കുവാൻ സാധിക്കുന്നു. വസന്തം (ഫെബ്രുവരി മുതൽ മാർച്ച വരെ), ഗ്രീഷ്മം (ഏപ്രിൽ, മെയ്, ജൂൺ മാസങ്ങൾ), വർഷം (ജൂലൈ മുതൽ ആഗസ്റ്റ് വരെ), ശരത് (സെപ്റ്റംബർ മുതൽ ഒക്ടോബർ വരെ), ഹേമന്ദം (നവംബർ മുതൽ ഡിസംബർ വരെ), ശിശിരം (ഡിസംബർ മുതൽ ജനുവരി വരെ) എന്നിവയാണവ. 

ജനക്പൂർ സന്ദർശിക്കുവാൻ ഏറ്റവും പറ്റിയ സമയം സെപ്റ്റംബർ മുതൽ മാർച്ച് വരെയാണ്. ഈ സമയം വളരെ സുഖകരമായ കാലാവസ്ഥയാണ്. ഇക്കാലത്ത് പട്ടണത്തിൽ അനേകം ഉത്സവങ്ങൾ നടക്കാറുണ്ട്. 

## അവലംബം

വർഗ്ഗം:നേപ്പാളിലെ പട്ടണങ്ങൾ
വർഗ്ഗം:രാമായണത്തിലെ സ്ഥലങ്ങൾ
ചെറുപനത്തടി

കാസറഗോഡ് ജില്ലയിലെ കാഞ്ഞങ്ങാട് -പാണത്തൂർ ദേശിയ പാതയിൽ സ്ഥിതി ചെയ്യുന്ന ഒരു സ്ഥലമാണ് **ചെറുപനത്തടി** . ശ്രീ പാണ്ഡ്യാല കാവ്  ഭഗവതി ക്ഷേത്രം, വിഷ്ണു ക്ഷേത്രം സമീപത്തായി സ്ഥിതി ചെയ്യുന്നു.(ഏകദെശം 5 0 0  മീറ്റർ ).
പനത്തടി ഗ്രാമപഞ്ചായത്തിൽ ഉൾപ്പെടുന്നു 

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
യൂറോപ്യൻ വേലിത്തത്ത

കേരളത്തിൽ അപൂർവ്വമായി മാത്രം കണ്ടുവരുന്ന ഒരു ദേശാടനപക്ഷിയാണ് **യൂറോപ്യൻ വേലിത്തത്ത**. തെക്കൻ യൂറോപ്പിൽ വടക്കേ ആഫ്രിക്കയിലും പടിഞ്ഞാറൻ ഏഷ്യയിലും ഭാഗങ്ങളിലുമാണ് ഇവ പ്രജനനം നടത്തുന്നത്. തണുപ്പുകാലത്ത് ആഫ്രിക്കയിലെ ഉഷ്ണമേഖലാ പ്രദേശങ്ങളിലേയ്ക്ക് ദേശാടനം നടത്തുന്നു.
## അവലംബം

വർഗ്ഗം:വേലിത്തത്തകൾ
ഹാർബീൻ

ചൈനയുടെ വടക്കുകിഴക്ക് അറ്റത്തുള്ള ഹെയ്ലോങ്ജിയാങ് പ്രവിശ്യയുടെ തലസ്ഥാനവും ഏറ്റവും വലിയ നഗരവുമാണ് **ഹാർബീൻ**. ഇതിനു പുറമേ ചൈനയിലെ എട്ടാമതു വലിയ നഗരവും വടക്കുകിഴക്കൻ ചൈനയിലെ ഏറ്റവും വലിയ പട്ടണവുമാണ്. രാഷ്ട്രീയം, സാമ്പത്തികം, ശാസ്ത്രം, കല എന്നീ മേഖലകളിൽ വൻശക്തിയുമാണ്.

## ചരിത്രം

ഹാർബീൻ എന്ന വാക്കിന്റെ അർത്ഥം 'മീൻവല ഉണക്കുന്ന സ്ഥലം' എന്നാണ്. ജനവാസം രണ്ടായിരത്തോളം വർഷം മുൻപേ തുടങ്ങിയെങ്കിലും വലിയ പട്ടണമാവുന്നത് 1115-ൽ ആദ്യ ജിൻ ചക്രവർത്തിയുടെ തലസ്ഥാനമായാണ്. 1153-ൽ തലസ്ഥാനം ബെയ്ജിങ്ങിലേക്ക് മാറ്റി. 1157-ൽ ഹാർബീനിലെ കൊട്ടാരം പോളിച്ചുകളയുകയും ചെയ്തു. എന്നാൽ 1173-ൽ പുതിയൊരു കൊട്ടാരം പണിയുകയും ഹാർബീനെ രണ്ടാമത്തെ തലസ്ഥാനമാക്കുകയും ചെയ്തു. മംഗോളുകളുടെ ആക്രമണത്തിനുശേഷം ഹാർബീൻ ഉപേക്ഷിക്കപ്പെട്ടു.

ചൈനയും റഷ്യയും തമ്മിലുള്ള തീവണ്ടി പാത ഹാർബീന് അടുത്തുകൂടെയാണ് പോയത്. 1898-ൽ ഒരു ചെറിയ ഗ്രാമം മാത്രമായി ചുരുങ്ങിയിരുന്ന ഹാർബീനെ റഷ്യക്കാർ തങ്ങളുടെ കച്ചവടകേന്ദ്രമായി തിരഞ്ഞെടുത്തു. 1904-ലെ റഷ്യ - ജപ്പാൻ യുദ്ധത്തിൽ റഷ്യ പരാജയപ്പെട്ടുവെങ്കിലും ഹാർബീന്റെ വളർച്ച തുടർന്നു. 1910-ൽ പ്ലേഗ് പടരുകയും ആയിരത്തി അഞ്ഞൂറോളം ആളുകൾ മരിക്കുകയും ചെയ്തു. ഹാർബീൻ മെഡിക്കൽ സർവ്വകലാശാലയുടെ സ്ഥാപകനായ ഡോ. വൂ ലിയെന്തീയുടെ നിർദ്ദേശപ്രകാരം മരിച്ചവരെ ദഹിപ്പിക്കാൻ തുടങ്ങിയതോടെയാണ് രോഗം ശമിച്ചത്. 1917-ൽ ജനസംഖ്യ ഒരു ലക്ഷം കടന്നു.

1931-ൽ ജപ്പാൻ ഹാർബീൻ പിടിച്ചെടുത്തു. മൂവായിരത്തിലധികം പേരാണ് ജപ്പാൻകാരുടെ 'പരീക്ഷണങ്ങ'ളിൽ മരിച്ചത്. 1945 ആഗസ്റ്റ് 20-ന് സോവിയറ്റ് സേന ഹാർബിൻ പിടിച്ചെടുത്തു. അവിടെയുണ്ടായിരുന്ന റഷ്യക്കാരെ സോവിയറ്റ് യൂണിയനിലേക്ക് മാറ്റിപ്പാർപ്പിച്ചു. 1946-ൽ നഗരം (കമ്മ്യൂണിസ്റ്റ്) ചൈനയ്ക്ക് കൈമാറി. 1996-ൽ മൂനാമത് ഏഷ്യൻ ശീതകാല ഗെയിംസ് ഹാർബീനിൽ നടത്തി.

## കാലാവസ്ഥ
ജൂലൈയിൽ ഉയർന്ന താപനില 28-ഉം ജനുവരിയിൽ താഴ്ന്ന താപനില -21-ഉമാണ്. വർഷം 52.4 സെന്റീമീറ്റർ മഴ ലഭിക്കുന്നു.

## സാമ്പത്തികം
2013-ൽ ഹാർബീന്റെ ജീ. ഡീ. പി. അഞ്ഞൂറ് ബില്യൺ യുവാൻ ആയിരുന്നു. 2015-ൽ ഇത് അഞ്ഞൂറ്റി എഴുപത്തി അഞ്ചായി വർദ്ധിച്ചു. കൃഷിവിളകൾ, തുണിത്തരങ്ങൾ, മരുന്നുകൾ, വിമാനങ്ങൾ, വണ്ടികൾ, ഇലക്ട്രോണിക്സ്, ലോഹങ്ങൾ, രാസവസ്തുക്കൾ എന്നിവയാണ് പ്രധാന കയറ്റുമതി വസ്തുക്കൾ. ജല / താപ വൈദ്യുതീനിലയങ്ങളും ബാങ്കുകളും ഹാർബീനിലുണ്ട്. തുറമുഖസൗകര്യവും ലഭ്യമാണ്.

## കായികം
സ്കേറ്റിങ്, ഫുട്ബോൾ, ബാൻടി, സ്കീയിങ് എന്നിവയാണ് പ്രധാന കായിക വിനോദങ്ങൾ. 1996-ലെ ശീതകാല ഏഷ്യൻ ഗെയിംസും 2003-ലെ ഏഷ്യൻ ബാസ്കറ്റ്ബോൾ ചാമ്പ്യൻഷിപ്പും ഹാർബീനിലാണ് നടത്തിയത്.

## ഗതാഗതം

വടക്കുകിഴക്കൻ ചൈനയിലെ ഒരു റെയിൽവേ ജംക്ഷനാണ് ഹാർബീൻ. മൂന്ന് തീവണ്ടിനിലയങ്ങളും അതിവേഗ തീവണ്ടി ഗതാഗത സൗകര്യവുമുണ്ട്. പല പ്രധാന റോഡുകളും ഹാർബീനിലൂടെ പോകുന്നു. നഗരമദ്ധ്യത്തിൽനിന്നും മുപ്പത്തിയഞ്ച് കിലോമീറ്റർ ദൂരെയാണ് വിമാനത്താവളം. 2003-ൽ ഹാർബീൻ മെട്രോയുടെ ആദ്യ പാത തുറന്നു. രണ്ടു പാതകളുടെ കൂടി നിർമ്മാണം നടക്കുകയാണ്. സോങ്ഹുവാ നദിയിലെ തുറമുഖം ഏപ്രിൽ മുതൽ നവംബർ വരെ പ്രവർത്തിക്കുന്നു.

## വിദ്യാഭ്യാസം
ഒരു പ്രമുഖ ശാസ്ത്ര സാങ്കേതിക കേന്ദ്രമായ ഹാർബീനിൽ അനേകം വിദ്യാഭ്യാസ സ്ഥാപനങ്ങളുണ്ട്. ബഹിരാകാശ / ഡിഫൻസ് മേഖലകളിൽ പ്രസിദ്ധാമായ ഹാർബീൻ ഇൻസ്റ്റിറ്റ്യൂട്ട് ഓഫ് ടെക്നോളജി ആണ് ഇതിലൊന്ന്. 2010-ൽ ഈ സർവ്വകലാശാലയ്ക്ക് അനുവദിക്കപ്പെട്ട ഗവേഷണ ബദ്ജറ്റ് 1 ബില്ല്യൺ യുവാനിലധികമായിരുന്നു. ഹാർബീൻ സാങ്കേതിക സർവ്വകലാശാല, വടക്കുകിഴക്കൻ കൃഷി സർവ്വകലാശാല, വടക്കുകിഴക്കൻ വനപാലന സർവ്വകലാശാല, ഹെയ്ലോങ്ജിയാങ് സർവ്വകലാശാല, ഹാർബീൻ യഹൂദ ഗവേഷണ കേന്ദ്രം, ഹാർബീൻ മെഡിക്കൽ സർവ്വകലാശാല, ഹാർബീൻ സാധാരണ സർവ്വകലാശാല, ഹാർബീൻ ശാസ്ത്ര സാങ്കേതിക സർവ്വകലാശാല എന്നിവയാണ് മറ്റ് പ്രധാന വിദ്യാഭ്യാസ / ഗവേഷണ സ്ഥാപനങ്ങൾ.

## അവലമ്പം
സുഝൗ

കിഴക്കൻ ചൈനയിലെ ജിയാങ്സു പ്രവിശ്യയിലെ ഒരു വലിയ നഗരമാണ് **സുഝൗ** അഥവാ **സുഷൗ**. കലയുടെയും കച്ചവടത്തിന്റെയും കേന്ദ്രമാണ് രണ്ടായിരത്തി അഞ്ഞൂറ് വർഷം പഴക്കമുള്ള ഈ പട്ടണം. ചൈനയിൽ എറ്റവും ഉയർന്ന ജീവിതനിലവാരമുള്ള നഗരങ്ങളിലൊന്നു കൂടിയാണ് 'ചൈനയിലെ വെനീസ്' എന്ന് അറിയപ്പെടുന്ന സുഝൗ.

## ചരിത്രം
ബീ. സി. 514-ൽ വൂയിലെ രാജാവായ ഹെലൂ ഈ പ്രദേശത്തെ ഗുസു എന്ന ഗ്രാമത്തെ ഹെലൂ നഗരം എന്ന പേരിൽ തന്റെ തലസ്ഥാനമാക്കി. വുശിയാൻ, വുജുൻ, ക്വായ്ജി എന്നീ പേരുകളിലും ഗുസു അറിയപ്പെട്ടു. ക്രിസ്തുവർഷം 589-ലാണ് സുഝൗ എന്ന പേര് ആദ്യമായി ഉപയോഗിച്ചുകാണുന്നത്. 1035-ൽ സുഝൗ കൺഫ്യൂഷ്യൻ ക്ഷേത്രം പണിതു. (1910-ൽ ഇത് സുഝൗ ഹൈ സ്കൂൾ ആയി.) 1130-ൽ വടക്കുനിന്നും വന്ന ജിൻ പട്ടാളവും 1275-ൽ മംഗോളുകളും  സുഝൗ ആക്രമിച്ചു. 1367-ൽ മംഗോൾ ഭരണാധികാരികൾക്കെതിരെ ചൈനാക്കാർ യുദ്ധം തുടങ്ങി. ചൈനാക്കാരുടെ നേതാവായ ഝു യുവാൻഝാങ് സുഝൗ പട്ടണം പത്ത് മാസത്തെ ആക്രമണത്തിനുശേഷം പിടിച്ചെടുത്തു. യുദ്ധം ജയിച്ച ഝു - ഭാവിയിലെ ആദ്യ മിങ് ചക്രവർത്തി - നഗരത്തിലെ പ്രധാന കൊട്ടാരം പൊളിച്ചുകളയുകയും നഗരവാസികളുടെ മേൽ കഠിനമായ നികുതി ഏർപ്പെടുത്തുകയും ചെയ്തു. 1860-ലെ തായ്-പിങ് യുദ്ധത്തിലും കാര്യമായ നാശനഷ്ടങ്ങളുണ്ടായി. 1880-ൽ ജനസംഖ്യ അഞ്ച് ലക്ഷം കവിഞ്ഞു. ഒന്നാം ലോകമഹായുദ്ധം തുടങ്ങുമ്പോഴേക്കും ഏഴായിരം സിൽക്ക് മില്ലുകളും ഒരു കോട്ടൺ മില്ലും ഉണ്ടായിരുന്നു. രണ്ടാം ലോകമഹായുദ്ധത്തിലും സാരമായ കേടുപാടുകൾ ഉണ്ടായി.

## കാലാവസ്ഥ
ഉയർന്ന താപനില ആഗസ്റ്റിൽ 35-ഉം താഴ്ന്ന താപനില ജനുവരിയിൽ -10-ഉമാണ്. 93.2 സെന്റീമീറ്റർ മഴ ലഭിക്കുന്നു. ശീതകാലത്ത് സൈബീരിയയിൽനിന്നും വേനൽക്കാലത്ത് തെക്കൻ ചൈനയിൽനിന്നും കാറ്റടിക്കുന്നു.

## കാഴ്ചകൾ
സുഝൗവിലെ പൂന്തോട്ടങ്ങൾ യുണെസ്ക്കോ ലോക പൈതൃക പട്ടികയിൽ ഇടം പിടിച്ചിട്ടുണ്ട്. കാങ്-ലാങ് പവിലിയൺ, ലയൺ ഗ്രോവ് ഗാർഡൻ, ഹമ്പിൾ അഡ്മിനിസ്റ്റ്രേറ്റേഴ്സ് ഗാർഡൻ, ലിംഗറിങ് ഗാർഡൻ എന്നിവ യഥാക്രമം സോങ്, യുവാൻ, മിങ്, കിങ് കാലഘട്ടങ്ങളുടെ ശൈലി പ്രതിഫലിക്കുന്നു. ഹാൻശാൻ ക്ഷേത്രം, സിയുവാൻ ക്ഷേത്രം,, ആയിരത്തി ഇരുന്നൂറ് വർഷം പഴക്കമുള്ള ശാന്താങ് സ്ട്രീറ്റ്, 806-ൽ പണിത ബവോദൈ പാലം, യുന്യുൻ പഗോഡ, ബെയ്സി പഗോഡ, ഇരട്ട പഗോഡകൾ, ടൈഗർ ഹിൽ എന്നിവയാണ് മറ്റ് പ്രധാന കാഴ്ചകൾ.

## സാമ്പത്തികം
ഇരുമ്പ്, ഉരുക്ക്, ഇലക്ട്രോണിക്സ്, ഐ. ടി., തുണിത്തരങ്ങൾ എന്നിവയുടെ നിർമ്മാണവും വിനോദസഞ്ചാരവുമാണ് പ്രധാന തൊഴിലുകൾ.

## ഗതാഗതം

ശാങ്ഹായ് - നാഞ്ചിങ്ങ് തീവണ്ടി പാതയിലാണ് സുഝൗ സ്ഥിതി ചെയ്യുന്നത്. രണ്ട് വലിയ തീവണ്ടി നിലയങ്ങൾ നഗരത്തിലുണ്ട്. ബെയ്ജിങ് - ശാങ്ഹായ് അതിവേഗ പാതയും സുഝൗവിലൂടെ പോകുന്നു. ശാങ്ഹായ് - നാഞ്ചിങ്ങ് ഹൈവേയും യാങ്സേ ഹൈവേയും സുഝൗ - ഹാങ്ഴൗ ഹൈവേയും ഈ നഗരത്തിൽക്കൂടെ പോകുന്നു. ഒരു ഔട്ടർ റിങ് റോഡ് നഗരത്തിന് ചുറ്റുമുള്ള പ്രദേശങ്ങളെ ബന്ധിപ്പിക്കുന്നു. സുഝൗ, വുശി എന്നീ നഗരങ്ങൾ സുനാൻ ശുവോഫാങ് അന്തർദ്ദേശീയ വിമാനത്താവളം പങ്കിടുന്നു. യാങ്സേ നദിയുടെ വലതുകരയിലുള്ള സുഝൗ തുറമുഖം 2012-ൽ 43 കോടി ടൺ ചരക്കാണ് കയറ്റിറക്ക് നടത്തിയത്. നദീതുറമുഖങ്ങളിൽ ഇത് ഒരു ലോക റെക്കോർഡാണ്. രണ്ട് പാതകളുള്ള മെട്രോയും ബസ്സുകളുമുണ്ട്. ഒൻപത് പാതകളാണ് മെട്രോയുടെ രൂപരേഖയിലുള്ളത്.

## വിദ്യാഭ്യാസം
പതിമൂന്ന് ഹൈ സ്കൂളുകൾ സുഝൗവിലുണ്ട്. സൂചൗ സർവ്വകലാശാല, സുഝൗ ശാസ്ത്ര - സാങ്കേതിക സർവ്വകലാശാല, റെന്മിൻ സർവ്വകലാശാല, ചാങ്ശു ഇൻസ്റ്റിറ്റ്യൂട്ട് ഓഫ് ടെക്നോളജി എന്നിവയാണ് ഉന്നത വിദ്യാഭ്യാസ കേന്ദ്രങ്ങൾ. സുഝൗ ഗ്രാജുവേറ്റ് ടൗൺ എന്ന വിദ്യാഭ്യാസ സമുച്ചയവുമുണ്ട്.

## അവലമ്പം
ബാദ്ഘീസ് പ്രവിശ്യ

**ബാദ്ഘീസ് പ്രവിശ്യ** (Pashto/) അഫ്ഘാനിസ്ഥാനിലുള്ള 34 പ്രവശ്യകളിൽ വടക്കൻ അതിർത്തിയിലുള്ള ഒരു പ്രവിശ്യ ആകുന്നു. തുർക്കുമെനിസ്ഥാൻ രാജ്യത്തിനടുത്താണിതു കിടക്കുന്നത്. പേർഷ്യൻ, പഷ്തൂൺ ഭാഷകളിൽ *കാറ്റുകളുടെ രാജ്യം* എന്നാണിതിന്റെ അർഥം. ഉത്തരഭാഗത്തുള്ള സ്റ്റെപ്പികളിൽനിന്നും അടിക്കുന്ന കാറ്റുകളെയാണിവിടെ ഉദ്ദേശിക്കുന്നത്. മർഗബ് എന്ന നദിയാണിവിടെ ജലമെത്തിക്കുന്നത്. സറാഖ്സ് മരുഭൂമി വരെ ഈ പ്രവിശ്യയുടെ ഉത്തരഭാഗം നീണ്ടു കിടക്കുന്നു. 1964ൽ ഹെറാത്ത്, മെയ്മനെഹ് പ്രവിശ്യകളുടെ ഭാഗങ്ങൾ ചേർത്താണ് രൂപീകരിച്ചത്.  1964 ൽ ഹെറാത്ത് പ്രവിശ്യയുടെയും മെയ്മാനെ പ്രവിശ്യയുടെയും ഭാഗങ്ങൾ ഛേദിച്ചെടുത്താണ് ഈ പ്രദേശം രൂപവത്കരിച്ചത്. പ്രദേശത്തിൻറെ മൊത്തം വിസ്തൃതി 20,591 ചതുരശ്ര കിലോമീറ്റർ ആണ്. 34 പ്രവിശ്യകളിൽ ഏറ്റവും കുറച്ചു വികസിതമായ പ്രവിശ്യയായി ഇതിനെ കരുതുന്നു. ഈ പ്രവിശ്യയുടെ മദ്ധ്യം ക്വല ഇ നൗ ആകുന്നു. 

## ചരിത്രം
## രാഷ്ട്രീയം

ഇപ്പോഴത്തെ ഗവർണർ ജമാലുദ്ദിൻ ഇഷാക് ആകുന്നു. പ്രവിശ്യാ പുനർ നിർമ്മാണ സംഘം ഈ പ്രവിശ്യയിൽ പ്രവർത്തിക്കുന്നു. പ്രവിശ്യാ പുനർ നിർമ്മാണ സംഘത്തിനെ സ്പെയിനിൽ നിന്നുള്ള ഒരു സംഘമാണ് നയിക്കുന്നത്.

## സമ്പത്തികരംഗം
കൃഷിയാണ് ജനങ്ങളുടെ പ്രധാന തൊഴിൽ. മുർഖബ് നദിയുടെ സാന്നിദ്ധ്യം ജലസേചനസൗക്ര്യം വർദ്ധിപ്പിച്ചു. ഇതു കൃഷിക്കു വളരെ സഹായകമാണ്. പക്ഷെ, 1990കളിലും 2000ത്തിലും ഇവിടെ കടുത്ത വരൾച്ച അനുഭവപ്പെട്ടിരുന്നു. പട്ടിണി കാരണം പതിനായിരക്കണക്കിനു ജനങ്ങൾക്ക് ഹെറാത്ത് പ്രവിശ്യയിലെ ക്യാമ്പുകളിൽ ദുരിതം അനുഭവിക്കേണ്ടിവന്നു. അതിനുശേഷം സാഹചര്യം മാറിയിട്ടുണ്ട്. പിസ്താശി എന്ന കശുവണ്ടി വർഗ്ഗത്തിൽപ്പെട്ട മരം ഇവിടെ നന്നായി വളരുന്നു. ഇതിന്റെ വിത്തുകൾ വളരെ വാണിജ്യപ്രാധാന്യമുള്ളതാണ്. അഫ്ഘാനിസ്ഥാനിലെ പരവതാനിനിർമ്മാണത്തിന്റെ കേന്ദ്രം ഇവിടെയാണെന്നു പറയാം.

### ഗതാഗതം
ആവശ്യത്തിനു ഗതാഗതസൗകര്യമില്ലാതെ ജനങ്ങൾ കഷ്ടപ്പെടുന്നു. ക്വല ഇ നൗ എന്ന സ്ഥലത്ത് ഒരു വിമാനത്താവളമുണ്ട്. ഭാരംകുറഞ്ഞ വിമാനങ്ങൾമാത്രമേ ഇവിടെയിറങ്ങൂ. 2012ൽ 233 കിലോമീറ്റർ നീളമുള്ള ഒരു റിങ് റോഡ് നിർമ്മാണമാരംഭിച്ചിട്ടുണ്ട്. ഇത് ഹെറാത്തിനെ മസാ-ഇ-ഷറീഫുമായി ബന്ധിപ്പിക്കും. അങ്ങനെ ബാദ്ഘീസിനെ അഫ്ഘാനിസ്ഥാന്റെ മറ്റു ഭാഗങ്ങളുമായി ബന്ധിപ്പിക്കും. 
 Work on a 233&nbsp;km section of the Afghan ring road has started in 2012.
## ആരോഗ്യരംഗം
2005ൽ 11.6% വീടുകളിൽ ശുദ്ധജലം ലഭ്യമായിരുന്നെങ്കിൽ 2011ൽ ഇത് വെറും 1% ആയി. പക്ഷെ, ഒരു ഡോക്ടറുടെ സാന്നിധ്യത്തിൽ നടക്കുന്ന പ്രസവം 15%ൽ നിന്നും 2011ൽ 17% ആയി. 

## വിദ്യാഭ്യാസരംഗം
വിദ്യാഭ്യാസ വകുപ്പിന്റെ കണക്കുപ്രകാരം, 457 സ്കൂളുകൾ ഉള്ളതിൽ 75 ഹൈസ്കൂളുകൾ മാത്രമെയുള്ളു. ബാക്കിയെല്ലാം പ്രാഥമിക പാഠശാലകളാണ്. 120,000 വിദ്യാർഥികളിൽ 35% പെൺകുട്ടികളാണ്. ഒരു വൊക്കേഷണൽ ട്രൈനിംഗ് സെന്ററും മിഡ്‌വൈഫ് പരിശീലനകേന്ദ്രവും ഉണ്ട്.

## ഭൂമിശാസ്ത്രം
വടക്കുപടിഞ്ഞാറൻ അഫ്ഘാനിസ്ഥാനിലെ ഒറ്റപ്പെട്ട പർവ്വതപ്രദേശത്താണ് ബാദ്ഘീസ് പ്രവിശ്യ സ്ഥിതിചെയ്യുന്നത്. ഹെറാത്ത്, ഘോർ, ഫര്യാബ് എന്നീ അഫ്ഘാനിസ്ഥാൻ പ്രവിശ്യകളും ടർക്കുമേനിസ്ഥാനും അതിർത്തി പങ്കിടുന്നു. ഉത്തര ഭാഗത്ത് മുർഘബ് നദിയും ദക്ഷിണ ഭാഗത്ത് ഹരി-റുദ് നദിയും ഒഴുകുന്നു.
### ജില്ലകൾ
* അബ് കമറി
* ഘോർമച്ച് ജില്ല official administrated by Faryab
* ജവന്ദ് ജില്ല
* മുഘുർ ജില്ല, ബാദ്ഘീസ്
* മുർഘബ് ജില്ല
* ക്വാദിസ് ജില്ല
* Qala i Naw District

## ജനസംഖ്യ
രാജ്യത്തെ ഏറ്റവും വികസനം കുറഞ്ഞ വിഭാഗമായി ഇതിനെ കണക്കാക്കുന്നു. ക്വില ഇ നൗ എന്ന ചെറിയ പട്ടണമാണ് ഈ പ്രവിശ്യയുടെ കേന്ദ്രം. According to AIMS and NPS, the population of Badghis consists of 62% Tajik, 28% Pashtun, 5% Uzbek, 3% Turkmen, and 2% Baloch.

## അവലംബം

വർഗ്ഗം:അഫ്ഗാനിസ്താനിലെ പ്രവിശ്യകൾ
മംഗലം ഡാം (ഗ്രാമം)

കേരള സംസ്ഥാനത്തിലെ പാലക്കാട് ജില്ലയിൽ സ്ഥിതി ചെയ്യുന്ന ഒരു ഗ്രാമമാണ് മംഗലം ഡാം. വന്ദഴി ഗ്രാമപഞ്ചായത്ത് ആണ് മംഗലംഡാം ഗ്രാമത്തിന്റെ ഭരണകാര്യങ്ങൾ നിയന്ത്രിക്കുന്നത്പ്രദേശത്തുള്ള ഒരു അണക്കെട്ടിൽ നിന്നാണ് ഗ്രാമത്തിന് ഈ പേരു ലഭിച്ചത്.
## ജനസംഖ്യ
2011-ലെ സെൻസസ് പ്രകാരം  6008 ആണ് ഗ്രാമത്തിലെ ജനസംഖ്യ.
ഇതിൽ 2978 പുരുഷന്മാരും 3030 സ്ത്രീകളും ഉൾപ്പെടുന്നു
.
## അവലംബം
ഹോങ്കോങ്ങ് അന്താരാഷ്ട്ര വിമാനത്താവളം

ഹോങ്കൊങ്ങിലെ പ്രധാന വിമാനത്താവളമാണ്‌ ഹോങ്കോങ്ങ് അന്താരാഷ്ട്ര വിമാനത്താവളം . ചെക്  ലാപ് കോക് ദ്വീപിലാണ്‌ ഇത് സ്ഥിതി ചെയ്യുന്നത്. ചെക് ലാപ് കോക് വിമാനത്താവളമെന്നും ഇത് അറിയപ്പെടുന്നു. കായി താക് വിമാനത്താവളമായിരുന്നു ഇതിനു മുൻപ് ഇവിടെ ഉണ്ടായിരുന്നത്. 1998ലാണ്‌ കായി താക് വിമാനത്താവളത്തെ മാറ്റി പകരം ഈ വിമാനത്താവളം ആരംഭിച്ചത്. ഏഷ്യയിലെ 45 സ്ഥലങ്ങളിലേക്കുള്ള പ്രധാന പാതയാണ്‌ ഈ വിമാനതാവളം. ലോകത്തിലെ ഏറ്റവും തിരക്കുള്ള ചരക്ക് ഗതാഗതമുള്ള വിമാനതാവാളം ഇതാണ്‌. ലോകത്ത് ജനതിരക്കുള്ള വിമാനാതാവളങ്ങളിൽ ഒന്നുമാണ്‌ ഈ വിമാനതാവളം .ലോകത്തിലെ ഏറ്റവും വലിയാ പാസഞ്ചർ ടെർമ്മിനലും ഇവിടെയാണ്‌.
ഈ വിമാനതാവളത്തിന്റെ നിർവഹിക്കുന്നത് എയർപ്പോർട്ട് അതോറിറ്റി ഹോങ്കോങ്ങ് ആണ്‌.ഏകരാജ്യ സഖ്യത്തിന്റെ (വൺ വേൾഡ് അലൈൻസ്) പ്രധാന ഹബുകള്ളിൽ ഒന്നാണ്‌ ഇവിടെ.ചൈന എയർലൈൻസ്, ചൈന ഈസ്റ്റേൺ എയർലൈൻസ്, സിങ്കപ്പൂർ എയർലൈൻസ്, എത്യോപ്പ്യൻ എയർലൈൻസ്, എയർ ഇന്ത്യ എന്നി എയർലൈൻസുകൾ ഹോങ്കോങ്ങ് വിമാനതാവളം ഉപയോഗിക്കുന്നുണ്ട്. ഹോങ്കോങ്ങിന്റെ സാമ്പത്തിക  മേഖലയിൽ ഈ എയർപ്പോർട്ടിനു കാര്യമായ പങ്കുണ്ട്. ഏകദേശം 65,000 പേർ ഈ വിമാനതാവളത്തിൽ ജോലി ചെയ്യുന്നുണ്ട്.100ലധികം എയർലൈൻസുകളിലായി 180 നഗരങ്ങളിൽ ഇവിടെ നിന്നും വിമാനങ്ങൾ സർവീസ് നടത്തുന്നുണ്ട്.യാത്രക്കാരുടെ അടിസ്ഥാനത്തിൽ ലോക്കത്തിലെ ഏറ്റവും തിരക്കുള്ള എട്ടാമത്തെ വിമാനത്താവളമാണ്‌ ഇത്.2010 മുതൽ ചരക്ക് ഗതാഗതത്തിൽ ലോകത്തിലെ ഒന്നാം സ്ഥാനവും ഈ വിമാനത്താവളത്തിനാണ്‌.

## അവലംബം

## പുറത്തേക്കുള്ള കണ്ണികൾ

* 
* World Aero Data – Hong Kong International Airport 
* openNav: HKG / VHHH charts

വർഗ്ഗം:ഏഷ്യയിലെ വിമാനത്താവളങ്ങൾ‎
വർഗ്ഗം:ഹോങ്കോങ്
വെള്ളറക്കാട്‌

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് വെള്ളറക്കാട്. 

## ജനസംഖ്യ
2001ലെ സെൻസസ് പ്രകാരം വെള്ളറക്കാടിൽ ആകെയുള്ള ജനസംഖ്യ 5418 ആണ്. അതിൽ 2567 പുരുഷന്മാരും 2851 സ്ത്രീകളും ആണ്. 

## വിദ്യാഭ്യാസ സ്ഥാപനങ്ങൾ
* ശ്രീ മൂകാംബിക വിദ്യാ നികേതൻ
* അൻസാർ ഇംഗ്ളീഷ് സ്കൂൾ
* പി എസ് എം കോളേജ് ഓഫ് ഡന്റൽ സയൻസ് ആൻഡ് റിസർച്ച്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
മുള്ളൂർക്കര

കേരളത്തിലെ തൃശൂർ ജില്ലയിലുള്ള തലപ്പിള്ളി താലൂക്കിലെ ഒരു ഗ്രാമമാണ് മുള്ളൂർക്കര.
## ജനസംഖ്യ
2001ലെ സെൻസസ് പ്രകാരം മുള്ളൂർക്കരയിലെ ആകെയുള്ള ജനസംഖ്യ 11922 ആണ്. അതിൽ 5710 പുരുഷന്മാരും 6212 സ്ത്രീകളും ആണ്.

## ഗതാഗതം
പാലക്കാട് - തൃശൂർ പാതയിലാണ് മുള്ളൂർക്കര ഗ്രാമം സ്ഥിതി ചെയ്യുന്നത്. സമീപത്തുള്ള ഏറ്റവും വലിയ റയിൽവേ സ്റ്റേഷൻ ഷോർണ്ണൂർ ആണ്. വിമാനത്താവള സൗകര്യം നെടുമ്പാശ്ശേരിയിൽ ആണ്. അത് ഏകദേശം 2 - 2.5 മണിക്കൂർ യാത്രയുണ്ട്.

## വിദ്യാലയങ്ങൾ
* ഹോളിക്രോസ് മുള്ളൂർക്കര സ്കൂൾ
* എ അസ് എം എൻ എസ് എസ് യു പി എസ്, മുള്ളൂർക്കര
* എൻ എസ് എസ് ഹയർ സെക്കന്ററി സ്കൂൾ
*മഹാജൂബിലി കോളേജ്
* ദാറുൽ ഫലാഹ് ഇസ്ലാമിക്‌ സെന്റർ
* ഗാന്ധി മെമ്മോറിയൽ എൽ പി സ്കൂൾ കാഞ്ഞിരശ്ശേരി
* ഗവ: എൽ പി സ്കൂൾ മുള്ളൂർക്കര
* ഗവ: യു പി സ്കൂൾ ആറ്റൂർ

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പോൾ അൻക

ഒരു കനേഡിയൻ - അമേരിക്കൻ ഗായകനും ഗാനരചയിതാവും അഭിനേതാവുമാണ് **പോൾ ആൽബർട്ട് അൻക**, OC (ജനനം ജൂലൈ  30, 1941).

## അവലംബം

വർഗ്ഗം:1941-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
ചെമ്പാടൻ ചാട്ടവാലൻതിരണ്ടി

കടൽ വാസിയായ ഒരു മൽസ്യമാണ് **ചെമ്പാടൻ ചാട്ടവാലൻതിരണ്ടി ** അഥവാ **Bleeker’s Whip Ray. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## അവലംബം

## പുറത്തേക്കുള്ള കണ്ണികൾ
*shark-references.com/species/view/Himantura-bleekeri

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:തിരണ്ടികൾ
ക്സിയടിൻഗിയ

ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് ക്സിയടിൻഗിയ . അന്ത്യ ജുറാസ്സിക് കാലത്തു ആണ് ഇവ ജീവിച്ചിരുന്നത് . 

## ഫോസിൽ
ഹോളോ ടൈപ്പ് STM 27-2 ഒരു പൂർണമായ അസ്ഥികൂടം ആണ് .

## അവലംബം

## പുറത്തേക്കുള്ള കണ്ണികൾ
*http://www.prehistoric-wildlife.com/species/x/xiaotingia.html
ഇസ്രായേൽ നാഷണൽ ലൈബ്രറി

**ഇസ്രായേൽ നാഷണൽ ലൈബ്രറി** (הספרייה הלאומית - HaSifria HaLeumit - **National Library of Israel**) ഇസ്രായേൽ സംസ്ഥാനത്തെ ദേശീയ ലൈബ്രറി. ഇത് ജെറുസലേം ഹീബ്രു സർവകലാശാല എന്ന ക്യാമ്പസ് ആണ്.

## ചിത്രശാല

Ardon Windows JNUL.jpg|
Reading room of the National Library of Israel.jpg|


## പുറത്തേക്കുള്ള കണ്ണികൾ‌

* National Library of Israel 

വർഗ്ഗം:ജെറുസലേം
വർഗ്ഗം:ഗ്രന്ഥാലയങ്ങൾ
കൊടിഞ്ഞി ഫൈസൽ വധം

2016 നവംബർ 19 ന് കൊടിഞ്ഞി ഫാറൂഖ് നഗറിൽ വച്ച് ഫാറൂഖ് നഗർ സ്വദേശി അനിൽകുമാർ (ഉണ്ണി) എന്ന ഫൈസൽ  (30) കൊലചെയ്യപ്പെട്ട സംഭവമാണ് ഈ കേസിനാസ്പദം. അന്ന് രാവിലെ അഞ്ച് മണിയോടെ വീട്ടിൽ നിന്നിറങ്ങിയ ഇയാളെ കൊടിഞ്ഞി ഫാറൂഖ് നഗറിലാണ് കൊല്ലപ്പെട്ട നിലയിൽ കണ്ടെത്തിയത്.

## വധം
ഫൈസൽ ഗൾഫിലേക്ക് പോകുന്നതിനാൽ ഫൈസലിന്റെ ഭാര്യാ പിതാവും മാതാവും  ട്രെയിൻ വഴി വരികയായിരുന്നു. ഇവരെ കൂട്ടുന്നതിനായി അതിരാവിലെ വീട്ടിൽ നിന്നിറങ്ങിയതായിരുന്നു ഫൈസൽ. പ്രഭാത നിസ്‌കാരത്തിനായി പളളിയിലെക്ക് വന്നവരാണ് മരിച്ചു കിടക്കുന്നതായി കണ്ടത്. സമീപത്തു തന്നെ ഫൈസലിന്റെ ഓട്ടോ ഹെഡ്‌ലൈറ്റ് തെളിച്ച നിലയിലും കാണപ്പെട്ടു.

## കൊലപാതക കാരണം
ഇസ്‌ലാം മതത്തിലേക്ക് മതം മാറുകയും കുടുംബത്തെ തന്നോടൊപ്പം മതം മാറ്റുകയും ചെയ്തതിന്റെ പേരിൽ വർഗ്ഗീയമായ വൈരാഗ്യവും ദുരഭിമാനവും ആണ് കൊലപാതകത്തിനു കാരണം.   1 വർഷം മുൻപ് ഗൾഫിൽ വെച്ചാണ് ഫൈസൽ മതം മാറിയത്. അതിനു ശേഷം ഭാര്യയും 2 മക്കളും ഇസ്ലാം മതം സ്വീകരിച്ചു. ഫൈസലിന്റെ അമ്മാവൻ നേരത്തെ ഇസ്ലാം മതം സ്വീകരിച്ചിരുന്നു. കുടുംബത്തിൽ നിന്നും കൂടുതൽ പേർ ഇസ്ലാമിലേക്ക് പോകുന്നത് തടയാനായിരുന്നു കൊലപാതകം ഫൈസലിന് ഭീഷണിയുണ്ടായിരുന്നതായി മാതാവ് മീനാക്ഷി വെളിപ്പെടുത്തി

## അന്വേഷണം
മലപ്പുറം ഡിവൈഎസ്പി പി എം പ്രദീപിന്റെ നേതൃത്വത്തിൽ രൂപവത്കരിച്ച പ്രത്യേക സംഘമാണ് അന്വേഷണം നടത്തുന്നത്. കൊണ്ടോട്ടി സിഐ എം മുഹമ്മദ് ഹനീഫയാണ് സംഘതലവൻ 

## പ്രതികൾ
കൊല്ലപ്പെട്ട ഫൈസലിന്റെ സഹോദരീഭർത്താവ് കൊടിഞ്ഞിയിലെ പുല്ലാണി വിനോദ് (39), വിമുക്തഭടനും ആർ.എസ്.എസ് ശാരീരിക് ശിക്ഷക്കുമായി പരപ്പനങ്ങാടിയിലെ കോട്ടയിൽ  ജയപ്രകാശ് (50), ഫൈസലിന്റെ അമ്മാവന്റെ മകൻ കൊടിഞ്ഞി ഫാറൂഖ് നഗറിലെ പുല്ലാണി സജീഷ് (32), കൊടിഞ്ഞി സ്വദേശികളും സഹോദരങ്ങളുമായ പുളിക്കൽ ഷാജി (39), പുളിക്കൽ ഹരിദാസൻ  (30) എന്നിവരും കൊടിഞ്ഞി ചുള്ളിക്കുന്നിലെ ചാനത്ത് സുനി (39), കളത്തിൽ പ്രദീപ് (32), കൊടിഞ്ഞിയിൽ ഡ്രൈവിങ് പരിശീലനസ്ഥാപനം നടത്തുന്ന തൃക്കുളം പാലത്തിങ്ങലിലെ തയ്യിൽ ലിജീഷ് (ലിജു-27) എന്നിവരുമാണ് അറസ്റ്റിലായത്.
കൊലപാതകം നടത്തുന്നതിനായി ഗൂഢാലോചന നടത്തിയവരും സഹായംചെയ്തുകൊടുത്തവരുമാണ് ഇപ്പോൾ  അറസ്റ്റിലായിരിക്കുന്നത്. കൃത്യം നടത്തുന്നതിൽ നേരിട്ടുപങ്കെടുത്ത മൂന്നുപേരെ തിരിച്ചറിഞ്ഞിട്ടുണ്ടെന്നും ഇവരെ ഉടനെ അറസ്റ്റുചെയ്യുമെന്നും ഡിവൈ.എസ്.പി. അറിയിച്ചു. വിവിധ സ്ഥലങ്ങളിൽ നിന്നായാണ് അന്വേഷണസംഘം ഇവരെ പിടികൂടിയത്.അറസ്റ്റിലായ എട്ട് പേരും സജീവ ആർ.എസ്.എസ് ബി.ജെ.പി പ്രവർത്തകരാണ് 

## അവലംബം

വർഗ്ഗം:കേരളത്തിലെ കൊലക്കേസുകൾ
വെടിവച്ചാൻകോവിൽ

തിരുവനന്തപുരം &mdash; കന്യാകുമാരി ദേശീയപാതയിൽ പള്ളിച്ചലിനും ബാലരാമപുരത്തിനും ഇടയിലായി സ്ഥിതിചെയ്യുന്ന ഒരു ഗ്രാമമാണ് **വെടിവച്ചാൻകോവിൽ**. ഈ സ്ഥലത്തിൻറെ പഴയ നാമം ആലുംമൂട് എന്നായിരുന്നു. ഇവിടെയുള്ള ഭൂതമ്മൻ കോവിലിൽ നിത്യേന നടന്നുവരുന്ന വെടിവഴിപാട് മൂലമാണ് ക്ഷേത്രത്തിനും അതുവഴി ഗ്രാമത്തിനും ഈ പേരുണ്ടായത്. നിരവധി വഴിയാത്രക്കാർ ഇതുവഴി പോകുമ്പോൾ ഇവിടെ കാണിക്കയിടാറുണ്ട്.
ജാനറ്റ് യെലൻ

അമേരിക്കൻ സാമ്പത്തിക ശാസ്ത്രവിദഗ്ദ്ധയാണ് **ജാനറ്റ് യെലൻ**.അമേരിക്കൻ ഫെഡറൽ റിസർവ് അദ്ധ്യക്ഷയാണ്.

വർഗ്ഗം:1946-ൽ ജനിച്ചവർ
വർഗ്ഗം:ഹാർവാർഡ് സർവകലാശാലാ അദ്ധ്യാപകർ
വർഗ്ഗം:ജീവിച്ചിരിക്കുന്നവർ
വാദി അൽ ഹിതാൻ

ഈജിപ്തിലെ ഫൈയും ഗവർണറേറ്റിൽ സ്ഥിതിചെയ്യുന്ന ചരിത്രാതീതകാല പ്രശസ്തിയുള്ള ഒരു പ്രദേശമാണ് **വാദി അൽ ഹിതാൻ** (, "Whale Valley")  

കെയ്റോ യിൽ നിന്നും ഏകദേശം 150 കി.മീ തെക്ക്പടിഞ്ഞാറ് ദിക്കിലാണ് വാദി അൽ ഹിതാൻ സ്ഥിതിചെയ്യുന്നത്. 2005 ജൂലൈയിൽ ഈ പ്രദേശത്തെ യുനെസ്കൊ ഒരു ലോക പൈതൃക കേന്ദ്രമായി പ്രഖ്യാപിച്ചു . ഇവിടെനിന്നും കണ്ടെടുക്കപ്പെട്ട തിമിംഗിലങ്ങളുടെ ഫോസീലുകളാണ് ഈ പ്രദേശത്തിന്റെ പ്രശസ്തി വർദ്ധിപ്പിക്കുന്നത്. തിമിംഗിലങ്ങളുടെ പരിണാമദിശയെ സംബന്ധിക്കുന്ന അമൂല്യമായ തെളിവുകളാണ് ഈ ഫോസിലുകൾ. ലോകത്തിൽ മറ്റൊരിടത്തും ഇത്രയും അധികം തിമിംഗില ഫോസിലുകൾ കണാൻ സാദ്ധിക്കില്ല. 

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:ഈജിപ്തിലെ ലോകപൈതൃകകേന്ദ്രങ്ങൾ
ഭരത്പൂർ

**ഭരത്പൂർ ** എന്നതു കൊണ്ട് ഉദ്ദശിക്കുന്നത്:

;നേപ്പാൾ
*ഭരത്പൂർ, നേപ്പാൾ, നേപ്പാളിലെ ഒരു പട്ടണം
*Bharatpur, Dhanusa, നേപ്പാളിലെ ഒരു ഗ്രാമം 
*Bharatpur, Mahottari, നേപ്പാളിലെ ഒരു ഗ്രാമം

;ഇന്ത്യ
*ഭരത്പൂർ  ജില്ല, രാജസ്ഥാൻ, ഇന്ത്യ
**ഭരത്പൂർ, രാജസ്ഥാൻ, ഭരത്പൂർ ജില്ലയിലെ ഒരു പട്ടണം
**Bharatpur (Lok Sabha constituency)
**Bharatpur State, രാജസ്ഥാനിലെ ഒരു നാട്ടുരാജ്യം
പ്രശ്ന ഉപനിഷത്

ഉപനിഷത്തുക്കളുടെ പട്ടികയിൽ നാലാം സ്ഥാനമാണ് പ്രശ്ന ഉപനിഷത്തിനുള്ളത് .അഥർവ വേദത്തിലെ ഉപനിഷത്താണ് പ്രശ്ന  ഉപനിഷത് .മൂന്ന് അധ്യായങ്ങളാണ് ആറു ഖണ്ഡങ്ങളായും പ്രശ്ന ഉപനിഷത്  വിഭജിക്കപ്പെട്ടിരിക്കുന്നു .പേര് സൂചിപ്പിക്കുന്നതുപോലെ  ചോദ്യങ്ങളുടെ ഉപനിഷത് ആണ് പ്രശ്ന ഉപനിഷത് . ജിജ്ഞാസുക്കളായ  ഏതാനും പേർ പിപ്പലാദ മഹർഷിയെ  ചില ചോദ്യങ്ങളുമായി സമീപിക്കുന്നു .മഹർഷി തന്റെ അറിവിനനുസരിച്ചു അവക്കുള്ള ഉത്തരം നൽകുന്നു .ഇതാണ്  പ്രശ്ന ഉപനിഷത്തിന്റെ ഇതിവൃത്തം ..താഴെപ്പറയുന്നവയാണ് ചോദ്യങ്ങൾ 

1. ജീവൻ എങ്ങനെയാണ് ഉണ്ടായത് ?

2. ജീവനുള്ള വസ്തു എന്താണ് ?

3. മനുഷ്യന്റെ നിലനിൽപ് എങ്ങനെയാണ്?  അങ്ങനെ ആയതെന്തുകൊണ്ട് ?

4. മനുഷ്യനിലെ മാനവികത എന്താണ് ?

5 .എന്താണ് ധ്യാനം ?എന്തിനു ധ്യാനിക്കണം ?

6.മനുഷ്യനിലെ  മരണമില്ലാത്ത വസ്തു എന്താണ്? 

   കബന്ധി  കാത്യായന , ഭാർഗവ  വൈദർഭി, കൗസല്യ  ആശ്വലായന , ശൗര്യയാനിൻ ഗാർഗ്യ , ശൈബഃയ  സത്യകാമ  , സുകേശൻ  ഭരദ്വാജ  എന്നിവരാണ് മഹർഷി പിപ്പലാദനോട് മേല്പറഞ്ഞ ചോദ്യങ്ങൾ ചോദിക്കുന്നത്

വർഗ്ഗം:ഉപനിഷത്തുകൾ
പനയത്തേരി

ഇന്ത്യയിലെ  കേരളം സംസ്ഥാനത്തെ തിരുവനന്തപുരം ജില്ലയിലെ  പള്ളിച്ചൽ പഞ്ചായത്തിലെ ഒരു പ്രദേശം .തിരുവന്തപുരം നഗരത്തിൽ നിന്നും  തെക്കുമാറി ഏതാണ്ട് പതിനാലു കിലോമീറ്റര് അകലെയാണ് ഈ സ്ഥലം .ബാലരാമപുരം പട്ടണത്തിൽനിന്നും ഒരു കിലോമീറ്റര് വടക്കായിട്ടാണ് ഈസ്ഥലം  സ്ഥിതിചെയ്യുന്നത് .വടക്കേവിള,തന്നിവിള  ഇവയാണ്  സമീപ സ്ഥലങ്ങൾ .സമുദ്രനിരപ്പിൽ നിന്നും ഏതാണ്ട് 50 മീറ്റർ ഉയരത്തിലാണ് ഈ പ്രദേശം .ബാലരാമപുരം റെയിൽവേ സ്റ്റേഷൻ   എവിടെനിന്നും ഒരു കിലോമീറ്റര് ദൂരെയാണ് .പള്ളിച്ചൽ പഞ്ചായത്തിലെ പത്താം വാർഡിലാണ് പനയത്തേരി സ്ഥിതിചെയ്യുന്നത്.ഇവിടെനിന്നും  സഹ്യപർവതത്തിന്റെ  തെക്കൻ   മേഖല നേരിട്ട് കാണാം
കോളോ (അഗ്നിപർവ്വതം)

ഇന്തോനേഷ്യയിൽ സ്ഥിതിചെയ്യുന്ന ഒരു സ്ട്രാറ്റോഅഗ്നിപർവ്വതമാണ് **കോളോ** (**Colo). **സുലവേസിയിലെ വടക്കൻ മേഖലയിലെ ടോമിനി ഉൾക്കടലിൽ ഈ അഗ്നിപർവ്വതം യുന-യുന എന്ന ഒരു ദ്വീപ് സൃഷ്ടിക്കുന്നു.ഈ അഗ്നി പർവ്വതം വളരെ വിശാലമാണ്, എന്നാൽ  ഇതിന്റെ ഉയരം സമുദ്രനിരപ്പിൽ നിന്നും 507 മീറ്റർ (1,663 ft) മാത്രമാണ്. ഈ അഗ്നിപർവ്വതത്തിൽ മൂന്ന് തവണ മാത്രമാണ് സ്ഫോടനം ഉണ്ടായതായി രേഖപ്പെടുത്തിയിട്ടുണ്ട്. അതിൽ രണ്ടു സ്ഫോടനങ്ങൾ നാശനഷ്ടങ്ങൾ ഉണ്ടാക്കും വിധമായിരുന്നു.

## 1898 ലെ സ്ഫോടനം
അഗ്നിപർവ്വത സ്ഫോടകതീവ്രതാസൂചിക യിൽ മൂന്ന് രേഖപ്പടുത്തിയ വൻ സ്ഫോടനമായിരുന്നു ഇത്. 

സ്ഫോടനസമയത്ത് ജനങ്ങളെ അവിടെനിന്നും ഒഴിപ്പിച്ചിരുന്നു. വസ്തുക്കൾക്ക് നാശനഷ്ടം ഉണ്ടായി.

## 1983 ലെ സ്ഫോടനം
മാരകമായ ഈ സ്ഫോടനം അഗ്നിപർവ്വത സ്ഫോടകതീവ്രതാസൂചികയിൽ 4 രേഖപ്പെടുത്തി. 

സ്ഫോടനസമയത്ത് ജനങ്ങളെ അവിടെനിന്നും ഒഴിപ്പിച്ചിരുന്നതിനാൽ ആളപായമൊന്നും ഉണ്ടായില്ല. പക്ഷെ വസ്തുക്കൾക്ക് നാശനഷ്ടം ഉണ്ടായി.



## അവലംബം

വർഗ്ഗം:സജീവ അഗ്നിപർവ്വതങ്ങൾ
തൊടിയൂർ

കൊല്ലം ജില്ലയിലെ കരുനാഗപ്പള്ളി താലൂക്കിലെ ഗ്രാമമാണ് തൊടിയൂർ
## അതിരുകൾ
*തെക്ക്: പള്ളിക്കൽ നദി
*വടക്ക്: തഴവ ഗ്രാമ പഞ്ചായത്ത്
*കിഴക്ക്: പള്ളിക്കൽ നദി
*പടിഞ്ഞാറ്: കരുനാഗപ്പള്ളി, പുതിയകാവ്.

## സ്ഥാനം
## ജനസംഖ്യ
### സെൻസസ് വിവരങ്ങൾ 2001

## ഗതാഗതം
### പ്രധാന സ്ഥലങ്ങൾ; ദൂരം
*ഇടക്കുളങ്ങര 2.7 കി. മീ
*പൊങ്ങുമൂട് 1.1 കി. മീ.
*മാലുമ്മേൽ 
*ചക്കുവള്ളി 7.9 കി. മീ.
*തഴവ 5.4 കി. മീ.
*കല്ലേലിഭാഗം 5.3 കി. മീ.
*പുന്നൂർ 5.6 കി. മീ.
*മാരാരിത്തോട്ടം 6.4 കി. മീ.
*ആശാരിമുക്ക് 7.3 കി. മീ.
*പള്ളിശേരിക്കൽ 
*അൻവാർശ്ശേരി
*വട്ടവിള 7.1 കി. മീ.
*അയിക്കുന്നം 7.6 കി. മീ.
*ശൂരനാട്  10.6 കി. മീ.
*ആനയടി 13.8 കി. മീ.
*താമരക്കുളം 30.3 കി. മീ.
*കണ്ണനകുഴി 12.6 കി. മീ.
*കുലശേഖരപുരം 9.0 കി. മീ.
*ഓച്ചിറ 13.5 കി. മീ.
*പുന്തല 12.4 കി. മീ.
*മൈനാഗപ്പള്ളി 9.4 കി. മീ.
*തേവലക്കര 13.5 കി. മീ.
*ചവറ 16.0 കി. മീ.
*ഭരണിക്കാവ് 15.7 കി. മീ.
*ശാസ്താംകോട്ട 9.6 കി. മീ.
### പ്രധാന റോഡുകൾ
*പുതിയകാവ്-ചക്കുവള്ളി
*മാലുമ്മേൽക്കടവ് റോഡ്
*പുതിയകാവ്-മാലുമ്മേൽ റോഡ്
*മുരുകാലയം റോഡ്

## ഭാഷകൾ
മലയാളം ആണ് പ്രധാന ഭാഷ.

## വിദ്യാഭ്യാസം
*എ വി ജി എൽ പി എസ് തഴവ
*തൊടിയൂർ ഗവണ്മെന്റ് എൽ പി എസ്
*തൊടിയൂർ നോർത്ത് ഗവണ്മെന്റ് എൽ പി എസ്
*വേങ്ങര ഗവണ്മെന്റ് എൽ പി എസ്
*വേങ്ങര ഗവണ്മെന്റ് ഡബ്ലിയു എൽ പി എസ്
*തൊടിയൂർ എ വി കെ എൽ പി എസ്
*തൊടിയൂർ എസ് പി എസ് എസ് യു പി എസ്
*തൊടിയൂർ ഗവണ്മെന്റ് യു പി എസ്
*തൊടിയൂർ ഗവണ്മെന്റ് എച്ച് എസ് എസ്
* തൊടിയൂർ എസ് എൻ വി എൽ പി എസ് കല്ലേലിഭാഗം

## ഭരണം
## പ്രധാന വ്യക്തികൾ
*രാജൻ തൊടിയൂർ - ഇദ്ദേഹമാണ് മലയാളത്തിൽ ആദ്യമായി ഒരു തൊഴിൽ വിദ്യാഭ്യാസ മാസിക/പ്രസിദ്ധീകരണം തുടങ്ങിയത്. കരിയർ മാഗസിൻ ആയിരുന്നു മലയാളത്തിലെ ആദ്യ തൊഴിൽ-വിദ്യാഭ്യാസ മാസിക.

## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
കോഡി സിംപ്സൺ

ഒരു ഓസ്ട്രേലിയൻ ഗായകനും ഗാനരചയിതാവും അഭിനേതാവുമാണ് **കോഡി റോബർട്ട് സിംപ്സൺ** (ജനനം 11 ജനുവരി 1997).

## അവലംബം

വർഗ്ഗം:1997-ൽ ജനിച്ചവർ
വർഗ്ഗം:അമേരിക്കയിലെ ഓസ്ട്രേലിയൻ പ്രവാസികൾ
വർഗ്ഗം:ജീവിച്ചിരിക്കുന്നവർ
ഒഗൂർ ഭാഷകൾ

തുർക്കിക് ഭാഷാ കുടുംബത്തിലെ ഒരു കൂട്ടം ഭാഷകളുടെ ശാഖയാണ് **ഒഗൂർ ഭാഷകൾ**.  ഒഗുർ, ഒഗൂറിക്, ബൽഗർ, പ്രി പ്രോ ബൾഗേറിക്, ലിർ തുർക്കിക്, ആർ തുർക്കിക് എന്നീ പേരുകളിലേല്ലാം ഈ ഭാഷാ കൂട്ടം അറിയപ്പെടുന്നുണ്ട്. ഈ ഭാഷാ കുടുംബത്തിൽ ഇപ്പോൾ നിലനിൽക്കുന്ന ഏക ഭാഷ മധ്യ റഷ്യയിൽ നിലനിൽക്കുന്ന **[[ചുവാഷ് ഭാഷ]]യാണ്**.
ഈ ഭാഷാ കുടുംബത്തിലുള്ള ഭാഷകൾ ചില നാടോടികളായ ആദിവാസി വിഭാഗങ്ങൾ സംസാരിക്കുന്നുണ്ട്. ഒനോഗുർസ്, ബൽഗർസ്, കസാര്‌സ് പോലുള്ള ആദിമ ജനവിഭാഗങ്ങളാണ് ഈ ഭാഷകൾ സംസാരിക്കുന്നത്. 

## അവലംബം

വർഗ്ഗം:ഭാഷകൾ

വർഗ്ഗം:അഗ്ലൂട്ടിനേറ്റീവ് ഭാഷകൾ
ഓൾഡ്ബോയ്

***ഓൾഡ്ബോയ്*** () 2003 -ൽ പുറത്തിറങ്ങിയ ദക്ഷിണ കൊറിയൻ മിസ്റ്ററി ത്രില്ലർ നിയോ-നോഹ്വ ചലച്ചിത്രമാണ്. പാർക് ചാൻ-വൂക് ആണ് ഈ ചലച്ചിത്രത്തിന്റെ സംവിധായകൻ.  ഇതേ പേരിലുള്ള  ജാപ്പനീസ് മാംഗ (നോബുവാകി മിനേഗിഷി, ഗാരൺ സുചിയ എന്നീ ആൾക്കാർ തയ്യാറാക്കിയത്) അടിസ്ഥാനമാക്കിയാണ് ഈ ചിത്രം രൂപപ്പെടുത്തിയിരിക്കുന്നത് *[[The Vengeance Trilogy|ദ വെൻജിയൻസ് ട്രിലോജിയിലെ]]* രണ്ടാമത്തെ ചിത്രമാണിത്. *[[Sympathy for Mr. Vengeance|സിമ്പതി ഫോർ മിസ്റ്റർ വെൻജിയൻസ്]]* ആണ് ഇതിനു മുൻപ് വന്ന ചിത്രം. *[[Sympathy for Lady Vengeance|സിമ്പതി ഫോർ ലേഡി വെൻജിയൻസ്]]* ഇതിനു ശേഷം വന്നതാണ്.

ഓ ഡേ-സു എന്നയാളുടെ ജീവിതമാണ് ഈ ചിത്രം പിന്തുടരുന്നത്. ഇദ്ദേഹം 15 വർഷക്കാലം ഒരു ഹോട്ടൽ മുറിയിൽ തടങ്കലിലായിരുന്നു. ആരാണ് തന്നെ പിടികൂടിയതെന്നോ എന്തിനാണ് തന്നെ തടവിലാക്കിയിരിക്കുന്നതെന്നോ അറിയാതെയാണ് ഇദ്ദേഹം 15 വർഷം ചിലവഴിക്കുന്നത്. സ്വന്തന്ത്രനാകുമ്പോൾ താൻ വീണ്ടും അക്രമത്തിന്റെയും ഗൂഢാലോചനയുടെയും തടങ്കലിലാണെന്ന് ഇദ്ദേഹം മനസ്സിലാക്കുന്നു. പ്രതികാരം ചെയ്യാനുള്ള ഇയാളുടെ ആഗ്രഹം ഒരു യുവതിയായ സൂചി പാചകക്കാരിയുമായുള്ള പ്രേമവുമായി ഇടകലർന്നാണ് മുന്നോട്ട് പോകുന്നത്. 

2004-ലെ കാൻ ചലച്ചിത്രോത്സവത്തിൽ ഈ ചിത്രത്തിന് ഗ്രാന്റ് പ്രീ പുരസ്കാരം ലഭിച്ചു. ക്വെന്റിൻ ടറാന്റിനോ ഈ ചിത്രത്തെ അകമഴിഞ്ഞ് പ്രശംസിക്കുകയുണ്ടായി. അമേരിക്കയിൽ നല്ല സ്വീകരണമാണ് ചിത്രത്തിന് ലഭിച്ചത്. റോജർ എബർട്ടിന്റെ അഭിപ്രായത്തിൽ "എന്ത് പ്രദർശിപ്പിക്കുന്നു എന്നതിലൂടെയല്ല, മൂടുപടങ്ങൾ എല്ലാം അഴിച്ചുകളയുമ്പോൾ മനുഷ്യന്റെ മനസ്സിന്റെ ആഴം എത്രയുണ്ടെന്ന് വെളിവാക്കുന്നതിലൂടെയാണ് *ഓൾഡ്ബോയ്* ശക്തമായ ഒരു സിനിമയാകുന്നത്". 2008 -ൽ സിഎൻഎൻ ഈ ചിത്രത്തെ പുറത്തിറങ്ങിയിട്ടുള്ളതിൽ ഏറ്റവും മികച്ച പത്ത് ഏഷ്യൻ ചിത്രങ്ങളിൽ ഒന്നായി തിരഞ്ഞെടുത്തു.

ഇതേ പേരിലുള്ള അമേരിക്കൻ റീമേക്ക് 2013 -ൽ പുറത്തിറങ്ങുകയുണ്ടായി. സ്പൈക്ക് ലീ ആയിരുന്നു ഇത് സംവിധാനം ചെയ്തത്.

## അവലംബം

## പുറത്തേയ്ക്കുള്ള കണ്ണികൾ

* 
* 
* 
* 
* 
* 
*